Kovacevski: Makronov predlog neprihvatljiv, sada EU na potezu\nTanjug 23. juna 2022. 16:29\nBRISEL – Premijer Severne Makedonije Dmitar Kovačevski odbacio je danas, nakon samita Evropske unije i Zapadnog Balkana u Briselu inicijativu francuskog predsednika Emanuela Makrona o rešavanju spora sa Bugarskom.\n„Predlog da se deblokira naš evropski put u sadašnjem obliku je neprihvatljiv za mene, za predsednika, za Vladu, za koalicione partnere i za građane Severne Makedonije“, rekao je Kovačevski na zajedničkoj konferenciji za novinare sa predsednikom Srbije Aleksandrom Vučićem i albanskim premijerom Edijem Ramom.\nKovačevski je zahvalio Makronu na posvećenosti i uloženom trudu da se pronađe rešenje, ali je dodao da je Severna Makedonija u tom procesu objavila smo svoje stavove i crvene linije.\nNaglasio je da građani mogu da budu mirni jer su strateški interesi i ciljevi zemlje uvek u prvom planu, kao i da niko ne može da nameće rešenje bez saglasnosti Skoplje.\nDodao je da je država sve uradila, a da je sada EU na potezu.\n„Ako tokom francuskog predsedavanja EU dođe do razumevanja za naše stavove, spremni smo da se upustimo u razgovore o tome, kako bi pregovori mogli da počnu do kraja juna“, poručio je Kovačevski.\nOn je ponovio ključne elemente pod kojima bi predlog bio prihvatljiv, a to su jasna formulacija makedonskog jezika u pregovaračkom okviru i jasna zaštita makedonskog identiteta, zatim da istorijska pitanja ne mogu da budu kriterijum u pregovaračkom okviru, da pregovori između Severne Makedonije i EU moraju da počnu pre početka procedure za ustavne promene za uključivanje Bugara, Hrvata i Crnogoraca u preambulu Ustava i čvrsta uveravanja i Bugarske i EU te da Sofija neće postavljati nove zahteve mimo onoga što je dogovoreno u pregovaračkom okviru i bilateralnom protokolu, što još nije usaglašeno sa bugarskom stranom.\nKovačevski je rekao i da je zbog okolnosti u kojima se Severna Makedonija nalazi, na današnjem samitu izrazio nezadovoljstvo dinamikom pristupnog procesa i početkom pregovora.\nPodsetio je da je Severna Makedonija zemlja kandidat skoro 18 godina i da je potpisala Sporazum o stabilizaciji i pridruživanju pre tačno 21 godinu.\n„U martu 2020. Evropski savet je odlučio o bezuslovnom početku pregovora između Severne Makedonije i EU. Ali mi smo danas ovde, a pregovori još nisu počeli“, rekao je Kovačevski.\nOn je ocenio da je to što se danas dešava ozbiljan problem i ozbiljan udar na kredibilitet EU i da „gubimo dragoceno vreme kojim baš i nemamo na raspolaganju“.\n„Severna Makedonija je zemlja koju svet danas prepoznaje kao zemlju koja uspeva da reši goruća i teška pitanja otvorenim dijalogom, kao zemlja posvećena pronalaženju obostrano prihvatljivih rešenja zasnovanih na evropskim vrednostima i dostojanstvu svojih građana“, poručio je Kovačevski.\nUkazao je i na to da je njegova zemlja sa istom idejom ušla u proces pregovora sa Bugarskom, „iskreno i sa željom da oni budu zasnovani na evropskim vrednostima“.\n„Bugarska je, međutim, odlučila da se vrati u prošlost i ponovo uvede blokadu koja nikome ne ide u prilog, osim pojedinim trećim licima koja imaju otvoren teren da ovakvim nepromišljenim koracima popune praznine koje se neminovno otvaraju, što je izuzetno važno sa geostrateške tačke gledišta“, kazao je Kovačevski.\nIstakao je da u međuvremenu Severna Makedonija, Albanija i Srbija aktivno i praktično sprovode četiri slobode na kojima počiva EU, evropeizuju društva i unapređuju kvalitet života građana kroz inicijativu „Otvoreni Balkan”.\n„Inicijativa „Otvoreni Balkan“ nije zamena za EU, ali je kontekst koji nam je potreban dok se ne pridružimo porodici EU i dok čekamo predvidive kredibilne ubrzane procese evropskih integracija“, naveo je Kovačevski.\nKovačevski je pozdravio inicijativu francuskog predsednika Makrona za uspostavljanje „evropske političke zajednice“ kao platforme za strateški politički dijalog i donošenje odluka koje su važne za ceo evropski kontinent.


Pireus banka očistila problematične kredite rezervisanjem 42 miliona evra\nBeta\t 23. marta 2016. 14:55\nPireus (Piraeus) banka u Srbiji je očistila svoje bilanse od problematičnih kredita nastalih u ranijem periodu i za to je rezervisala 42 miliona evra, rekao je danas predsednik Izvršnog odbora Pireus banke Vojislav Lazarević.\nOn je na konferenciji za novinare objasnio da banka nije odustala od naplate problematičnih kredita, ali je cilj da se na zdravim osnovama sprovode ambiciozni planovi za 2016. godinu.\nLazarević je kazao da je adekvatnost kapitala Pireus banke na kraju prvog kvartala ove godine 22,69 odsto, što je značajno iznad propisanog minimuma, a na nivou bankarskog sektora u Srbiji je 21,22 odsto.\nGubitak Pireus banke u 2015. godini od 32 miliona evra, po njegovim rečima, najvećim delom je posledica rezervisanja novca za problematične kredite koji iznose oko 26 odsto ukupnih pozajmica te banke.\n“Očekujemo da banka u 2016. godini bude profitabilna”, istakao je Lazarević i najavio da će novi krediti u 2016. godini iznositi više od 100 miliona evra, od čega je 30 miliona namenjeno malim i srednjim preduzećima, a 34 miliona stanovništvu.\nZa otplatu novih pozajmica, kako je rekao, biće povoljniji uslovi.


Hermes predstavlja limitiranu kolekciju ruževa za jesenju sezonu - Lux Life luksuzni portal\nNastavljajući da širi svoju liniju lepote, Hermes je lansirao tri nijanse dopunjivih karmina ograničenog izdanja. Dizajnirani za sezonu jesen/zima 2021. godine, proizvodi pod zajedničkim nazivom “The Radiance of Night” dolaze u izrazitim nijansama za hladnije dane koji su pred nama.\nFormule su upakovane u tube koje je dizajnirao Pjer Hardi, tvorac „Beauty Objects“ luksuzne kuće. "Rose Tamise" je duboka ružičasta nijansa inspirisana večernjom maglom i dolazi u sivo roze tubi. „Orange Brule“ je upečatljiva, harizmatična narandžasta boja koja podseća na noć obasjanu mesečinom. Konačno, „Rose Magenta“ je intenzivna, smela ružičasta boja koja će dodati boje vašem makeup looku.\nLimitirano izdanje „The Radiance of Night“ biće dostupno na odabranim Hermes lokacijama širom sveta i na sajtu brenda od 15. septembra.


Ujedinjene/i protiv kovida – podrška civilnog društva | Rekonstrukcija Ženski fond\nRekonstrukcija Ženski fond pruža punu podršku inicijativi RERI i Yucom-a u vezi sa podrškom inicijativi “Ujedinjeni protiv Kovida” i pravu zdravstvenih radnica i radnika da slobodno iznose svoje mišljenje.\nZahtevamo od organa javnih vlasti i direktora zdravstvenih ustanova da se uzdrže od bilo kakvih mera i postupaka koje ugrožavaju slobodu govora, pravo na rad i dostojanstvo zdravstvenih radnica i radnika. Potpisnice i potpisnici inicijative “Ujedinjeni protiv Kovida“ postupili su kao branitelji i braniteljke ljudskih prava i zbog iznetog mišljenja ne smeju da trpe nikakve posledice.\nVlada Srbije, Ministarstvo zdravlja i Krizni štab, kao i sve druge javne institucije koje su uključene u borbu protiv virusa COVID-19, dužne da uzmu u obzir i razmotre svaku inicijativu i kritiku, a posebno one koje dolaze od strane lekara, kako se zatvoreni sistem ne bi urušio, što bi imalo nesagledive posledice.\nKancelarija Visokog komesara Ujedinjenih nacija za ljudska prava takođe je istakla ulogu branitelja i braniteljki ljudskih prava u borbi protiv kovida: „Branitelji i braniteljke ljudskih prava rade ključni posao u podržavanju napora na sprečavanju širenja virusa, zaštiti ranjivih ljudi i identifikovanju uticaja pandemije na život i sredstva neophodna za život ljudi. Države treba da javno priznaju doprinose civilnog društva, uključujući i doprinose braniteljki i branitelja ljudskih prava, medijskih radnika i radnica, nezavisnih državnih institucija u deljenju dobrih praksi, rasvetljavanju nedostataka u odgovorima institucija i obrazovanju stanovništva u pogledu javnog zdravlja“.\nPozivamo sve koleginice i kolege iz civilnog sektora da pruže podršku zaštiti elementarnih ljudskih prava lekara potpisnika i potpisnica inicijative “Ujedinjeni protiv Kovida”.


Kontrolisana porodilišta | Mladi Nikšića\nTim crnogorskih stručnjaka završio je kontrolu kvaliteta bolničke njege majki i novorođenčadi u porodilištima u Kliničkom centru Crne Gore i opštim bolnicama Nikšić i Berane, na inicijativu Ministarstva zdravlja i u saradnji sa kancelarijom UNICEF-a.\nKako je saopšteno iz Ministarstva, kontrola je sprovedena po metodologiji Svjetske zdravstvene organizacije, od 18. do 27. januara, a njeni konačni rezultati biće poznati i prezentovani javnosti krajem februara.\n“Stručnjaci UNICEF-a su ocijenili da je nacionalni tim u potpunosti obučen da samostalno sprovodi kvalitetnu procjenu stanja u drugim porodilištima u Crnoj Gori, koristeći istu metodologiju”, kaže se u saopštenju.\nNacodi se da će se taj ili slični načini kontrole kvaliteta rada zdravstvenih ustanova ubuduće primjenjivati u svim segmentima zdravstvenog sistema.\n“I na osnovu tih nalaza će se dograđivati zdravstveni sistem”, dodaje se u saopštenju.\nRomima izgasili struju tokom praznika


"Crnogorske vlasti uvijek govore o Mitropoliji crnogorsko-primorskoj. Razgovor mora da se vodi sa SPC. Da li će SPC da odredi jednu svoju mitropoliju ili nekoliko eparhija ili će to da bude neko drugi...ali Mitropolija crnogorsko-primorska nije neka posebna mitropolija", poručio je Vučić.\n"Nema odlaganja izbora, neću kršiti Ustav, zalud se Đilas i Obradović nadaju da će me niko natjerati da oni sa po dva odsto podrške uđu u vladu", poručuje Vučić.\n"Saglasan sam sa Milojkom Arsićem da će nam trebati vremena da stignemo Mađarsku po standardu, ali podsjećam da smo u njegovo vrijeme, poredeći se sa tom zemljom, govorili o zaostajanju, a sada o sustizanju", kaže predsjednik Srbije.\n"Nema ništa, Vilijame, od ta tvoja ćorava posla", poručio je Vučić, komentarišući medijske navode da je nekadašnji šef Verifikacione misije OEBS-a na Kosovu Vilijam Voker stigao u Prištinu "da formira vladu".\n"Srbija danas nije šaka zobi koju možete da pozobate, kao što ste radili 1999. godine. Što si oposlio 1999. godine, to si uradio, više nije tvoje vrijeme, Vilijame", rekao je Vučić, odgovarajući na novinarska pitanja.\n"Svi u Srbiji su saglasni da treba sniziti izborni cenzus i svi su srećni zbog tog prijedloga, osim ljudi u SNS", rekao je Vučić.\n"Dragan Đilas i Vuk Јeremić znaju da im je smanjenje cenzusa jedina šansa da uđu u parlament, a sva njihova argumentacija protiv je glupost, prosto, moraju nešto na televiziji da kažu", istakao je Vučić.\n"Napadali su me novinari jedne TV kuće da u ugovoru piše da će biti 700 radnika, a da sam ja rekao 1.500. A danas ih je ne 1.500. već 3.000. Danas je 3.046 radnika u djelu gdje 50 godina nije bilo nijedne fabrike", podvukao je Vučić.\nVučić: Ponosan sam na srpski narod u Crnoj Gori koji drži podignuto glavu\nBalkan više ne mora da brine za gas\nPutin, Vučić, Borisov i Erdogan pustili u rad „Turski tok“


Siniša Mali: Usvojen leks specijalis za „švajcarce“ – konačno rešenje za probleme građana\nPoslanici Skupštine Repubike Srbije, nakon nekoliko dana rasprave, danas su usvojili Zakon o konverziji stambenih kredita indeksiranih u švajcarskim francima, koji će omogućiti zaduženima u toj valuti da reše dugogodišnji problem.\nZakon predviđa da se preostali deo duga konvertuje u evre i da iznos dobijen konverzijom bude umanjen za 38.\n„Konačno smo uspeli da dođemo do uzajamno prihvatljivog rešenja, i kada je reč o zaduženima, bankama i državi. Leks specijalisom obuhvaćeni su svi korisnici kredita indeksirsanih u švajcarskim francima, na čemu smo kao država insistirali, čime definitivno stavljamo tačku na dugogodišnji problem. Ovo je konačno rešenje za dugogodišnje probleme mnogih građana“, rekao je Mali.\n„Suština je da kroz ograničavanje visine kamatne stope planiramo da rizik dalje otplate kredita svedemo na minimum. Verujem da su korisnici kredita zadovoljni ovim konačnim rešenjem“, zaključio je ministar Mali, koji trenutno boravi u zvaničnoj poseti Pekingu.


Klupska košarka uništila reprezentacije, igra se duplo više utakmica\nKošarka Autor:Dušan Marković23. okt. 202120:55 > 21:03\nSvedoci smo da godinama na reprezentativnom nivou u košarci na najvećim takmičenjima ne gledamo veliki broj zvezda. Pred svako takmičenje nas zadesi epidemija otkaza u većini reprezentacija, pa često umesto očekivanih spektakla, ostanemo uskraćeni za veliki broj jakih imena.\nRanije se dešavalo da na evropskim prvenstvima koja se igraju svake dve godine neki igrači povremeno preskoče i uzmu pauzu tokom leta, ali je u poslednjoj deceniji postala praksa da se otkazuju i učešća na Svetskim prvenstvima i Olimpijskim igrama.\nSrbija je ovog leta igrala kvalifikacije bez najboljeg igrača sveta Nikole Jokića koji je otkazao zbog naporne sezone, a pozivu se nisu odazvali ni Alen Smailagić i Aleksej Pokuševski koji nisu imali tih problema.\nJedan od onih koji smtara da će trend da se pogorša i da će biti još više otkaza je Nikola Kalinić, košarkaš Crvene zvezde i bivši reprezentativac koji je angažovan u Uniji igrača Evrolige (ELPA). Kalinić kaže da je igračima preko leta potreban odmor što će biti razlog još većeg broja otkaza u budućnosti.\n„Još smo daleko, ali nadam se da ćemo jednog dana doći do toga da nas pitaju šta bi moglo i kako bi moglo da se igra, kad je reč o kalendaru. Nije problem u reprezentaciji i ko hoće, ako neće, stvar je kalendara. Jednostavno, neko je, čoveče, umoran – dosta mu je košarke i svega, hoće malo da se odmori, a treba da putuje“, rekao je Kalinić.\nUpravo bi promena kalendara mogla da bude rešenje problema i veće motivacija za igrače da igraju za reprezentacije\nOvde smo mogli često da čujemo da se današnji igrači kritikuju zbog otkaza i odbijanja poziva i da se porede sa nekadašnjim reprezentativcima koji su čekali u redu na šansu da zaigraju za nacionalni tim.\nMeđutim kada se pogleda kalendar takmičenja koji je bio na snazi nekada, a uporedi sa današnjim obavezama i opterećenjem, dolazimo do frapantnih razlika.\nU šampionatu u sezoni 1989-1990, igralo je 12 klubova po dvokružnom sistemu u kojem je svaka ekipa igrala po 22 utakmice. Četiri najbolja tima su išla u plej-of, a finalisti Jugoplastika i Crvena zvezda su u doigravanju odigrali još sedam mečeva.\nDakle, Jugoplastika je do kraja prvenstva i osvajanja titule prvaka Jugoslavije odigrala ukupno 29 mečeva. Te godine je tim iz Splita stigao do kraja i po treći put postao prvak Evrope, a u tadašnjem Kupu šampiona je ekipa odigrala 16 mečeva. Sa osvajanjem Kupa, broj utakmica je te godine zaokružen na 50.\nDakle u sezoni apsolutne dominacije u kojoj je ekipa osvojila sve što je moglo da se osvoji, igrači su ukoliko bi odigrali sve mečeve mogli da dođu do broja od 50. U praksi je to značilo da reprezentativci iz drugih timova koji nisu igrali Kup šampiona u najboljem slučaju su mogli da dođu do 20 mečeva sa takmičenjem u Kupu.\nPoređenja radi, Crvena zvezda će ove sezone samo u ligaškom delu ABA lige i Evrolige odigradi ukupno 60 mečeva. Tu su eventualni plej-of dueli od kojih su oni u ABA ligi realan domet, utakmice u Kupu Srbije i one u domaćem prvenstvu i brojka postane mnogo veća.\nU prošloj sezoni je Crvena zvezda odigrala ukupno 78 mečeva sa domaćom ligom koja se igrala samo po plej-of sistemu zbog koronavirusa. To znači da u proseku igrač u večitim rivalima odigra duplo više mečeva nego igrač u istom klubu pre više od dve decenije.\nSaberite ove brojeve na jedan olimpijski ciklus i doćićete do podatka da u tom periodu igrač danas u Evropi odigra ono što su enkada igrači igrali za oko sedam godina.\nAko brojke sa domaćih klubova prenesemo na inostrane lige gde igraju naši košarkaši, onda su podaci još drastičniji jer za raliku od ABA lige, ostale evropske lige broje 18 klubova i 34 meča u ligaškom delu plus znatno duži plej-of.\nU NBA ligi je ta razlika još drastičnija. U skrćenoj sezoni, Nikola Jokić je prošle godine odigrao 82 utakmice sa prosekom od 34.6 minuta po meču.\nTo implicira da je potrošnja prosečnog košarkaša u današnje vreme skoro duplo veća, a da je vremena za odmor sve manje.\nTakođe, nekada su igrači igrali mahom u domovini i sa dovoljno vremena između mečeva i manje putovanja su imali i mnogo više vremena i za privatne obaveze, porodicu i sve ostale stvari, pa letnje pripreme sa reprezentacijom nisu toliko teško padale.\nDanas je to praktično jedini period koji vrhunski košarkaš ima da se posveti sebi.\nKalendar je postao nenormalno zgusnut kako bi se sa većim brojem mečeva generisao i mnogo veći profit. Igrači neuporedivo više zarađuju, ali samim tim se i mnogo više troše na klupskom nivou.\nČesto smo svedoci i da kada se odazovu, ne igraju ni blizu kao u svojim klubovima i da je iscrpljenost evidentna.\nZato je apel Nikole Kalinića da se kalendar prilagodi igračima i smanji količina obaveza iz ove perspektive opravdam.\nInače ćemo gledati poluamaterska takmičenja kada su reprezentacije u pitanju.\nBONUS VIDEO Navijanje i utišana himna Evrolige pred meč Crvena zvezda – Albanija\nEvroligaKošarkaška reprezentacija SrbijeNBANikola Jokić


August 24, 2019, 11:55:08 pm\nAuthor Topic: Sukobi u Sudanu (Read 10958 times)\n« Reply #45 on: April 22, 2019, 07:01:13 am »\nTri milijarde dolara za Sudan od Saudijske Arabije i UAE\nSaudijska Arabija i Ujedinjeni Arapski Emirati uputiće Sudanu tri milijarde dolara pomoći, objavila je saudijska državna agencija SPA.\nOvo je prva javno iskazana finansijska podrška Sudanu iz zemalja Persijskog zaliva u poslednjih nekoliko godina.\nDo nje dolazi nakon svrgavanja bivšeg predsednika Omara al Bašira.\n« Reply #46 on: April 22, 2019, 07:40:06 am »\nSudan će tražiti od SAD skidanje sa liste pomagača terorista?\nDelegacija jedne države posetiće uskoro SAD kako bi razgovarali o skidanju njihove zemlje s američke liste država pomagača terorizma, prenosi Rojters.\nU pitanju je sudanska delegacija, javila je sudanska državna agencija SUNA.\n"Delegacija bi mogla da bude formirana i mogla bi da otputuje u SAD ove nedelje na razgovore o skidanju imena Sudana sa liste država pomagača terorizma", izjavio je šef Prelaznog vojnog saveta Sudana Abdel Fatah al-Burhan.\n« Reply #47 on: April 28, 2019, 09:12:12 am »\nSudanski demonstranti i vojni savet imali "plodne" pregovore\nOrganizatori protesta u kojima je smenjen sudanski predsednik Omar al Bašir i predstavnici vladajućeg vojnog saveta oglasili su se nakon pregovora.\nOni su saopštili da su pregovori o formiranju prelazne vlade bili "transparentni" i "plodni".\nObe strane su navele da će osnovati zajednički odbor u kome će biti članovi vojnog saveta i Snaga za deklaraciju slobode i promene, koalicije opozicionih grupa koju predvodi Sudansko udruženje profesionalaca. Odbor će se baviti političkim sporovima.\nDanašnji sastanak održan je posle pristanka demonstranata u sredu da nastave pregovore sa vojskom posle prekida. Vojska je tada objavila ostavku tri člana vojnog saveta koje je opozicija optužila da su suviše bliski svrgnutom predsedniku Al Baširu.\nDemonstranti se plaše da će vojska gde dominiraju al Baširovi kadrovi zadržati vlast ili izabrati nekog od svojih da ga nasledi. Oni se takođe plaše da će radikalni islamisti i druge frakcije bliske svrgnutom vođi, koji se sada nalazi u zatvoru u Kartumu, dobiti mesto u tranziciji.\nPortparol predstavnika vojske rekao je da su razgovori bili transparentni i da je dogovoreno da se nastavi sastanak kasnije danas.\n"Vrlo smo optimistični da ćemo postići konačno rešenje koje će biti objavljeno sudanskom narodu što je pre moguće", rekao je on na kratkoj konferenciji za novinare.\nČlan tima demonstranata rekao je da su razgovori bili plodonosni i da su razmatrali sva sporna pitanja.\nSudansko udruženje profesionalaca, koje je na čelu četvoromesečnih demonstracija koje su dovele do toga da vojska smeni Al Bašira s vlasti 11. aprila, traži formiranje civilne vlade. Ono je predložilo stvaranje suverenog saveta u kome bi bio ograničen broj predstavnika vojske i koji bi predao sva ovlašćenja civilima za vreme četvorogodišnjeg prelaznog perioda.\nVođe vojske su zatražile dvogodišnji prelazni period tokom koga bi generali mogli da zadrže suverenu vlast.\nVojska je prihvatila da prizna Snage za deklaraciju slobode i promene, koaliciju opozicionih grupa, kao jedine legitimne predstavnike pobunjenika, što demonstranti vide kao svoju pobedu.\nOpozicija je u međuvremenu obećala da će nastaviti proteste, koji su uglavnom koncentrisani ispred sedišta vojske u Kartumu. Neki kažu da će protesti da se nastave dok ne bude potupne predaje vlasti civilima.\n« Reply #48 on: May 14, 2019, 10:22:45 am »\nSvrgnuti sudanski predsednik Omar al Bašir optužen je za ubistvo demonstranata tokom protesta protiv njegovog režima, saopštio je sudanski državni tužilac.\nAl Bašir je uhapšen u glavnom gradu Sudana Kartumu samo nekoliko dana pošto ga je vojska svrgnula sa vlasti 11. aprila. On je čvrstom rukom vladao zemljom gotovo tri decenije. Demonstranti su i posle svrgavanja Al Bašira ostali na ulicama tražeći brzi prelaz na civilnu vlast.\n« Reply #49 on: May 15, 2019, 07:37:31 am »\nDemonstranti napadnuti tokom noći, u sukobima šest osoba izgubilo život\nSudanski demonstranti saopštili su da su ih u toku noći napali ljudi lojalni svrgnutom predsedniku Sudana Omaru al-Baširu.\nTo je dovelo do sukoba u kome je šestoro ljudi, uključujući i jednog oficira, izgubilo život. I demonstranti i Vojni savet koji je trenutno na vlasti kažu da su napad izazvali ljudi iz bezbednosnih snaga lojalni Al-Baširu, prenosi AP.\nAgencija navodi da je Al-Bašir u toku svoje 30-godišnje vladavine formirao više paravojnih formacija.\nAmerička ambasada u Sudanu tvrdi da je za napad odgovoran Vojni savet. Kako je saopšteno iz ambasade, pripadnici Saveta su u toku dana dali naredbu da se uklone blokade na putu i iskoristi suzavac protiv demonstranata, što je na kraju izazvalo i nasilje koje se dogodilo u toku noći.\nLekarska komora Sudana saopštila je da je šestoro ljudi poginulo, dok je Vojska Sudana potvrdila da je jedan major izgubio život.\nPrema podacima Komiteta, više od 200 ljudi je povređeno.\n« Reply #50 on: May 15, 2019, 06:14:46 pm »\nSudanska vojska i opozicija dogovorili trogodišnji tranzicioni period\nSudanska vojska je saopštila da je s predstavnicima opozicije dogovorila trogodišnji tranzicioni period tokom kog će biti izvršene pripreme za predaju vlasti civilima.\n« Reply #51 on: June 01, 2019, 05:29:19 am »\nKatarska medijska kuća al-Džazira saopštila je da su sudanske vojne vlasti odlučile da "zatvore" njenu redakciju u Kartumu.\n"Sudanske službe bezbednosti su informisale direktora al-Džazire o odluci Vojnog saveta da zatvori kancelariju u Kartumu", navodi se u jučerašnjem saopštenju katarskog medija.\nPročitajte još: Vojska: Al-Bašir nije napustio Sudan, u kućnom pritvoru je\nAl-Džazira, koja je prenosila snimke demonstracija protiv vojske u Sudanu, navela je i da je "do daljnjeg" ukinuta dozvola za rad dopisnika i osoblja.\nNavedeno je i da šef redakcije nije dobio nikakvu "pisanu odluku". Prelazni Vojni savet je preuzeo vlast u Sudanu nakon što je vojska 11. aprila zbacila predsednika Omara al-Bašira, bliskog Turskoj i Kataru i koji je imao podršku Muslimanske braće.\n« Reply #52 on: June 01, 2019, 02:55:22 pm »\nVojna policija otvorila vatru na demonstrante u Kartumu\nVojna policija pucala je na demonstrante kod mosta Nil el Azrak, na oko 500 metara od štaba Zajedničke uprave Oružanih snaga Sudana u Kartumu.\nDemonstranti su izašli na ulice sa zahtevom da se rukovođenje zemljom preda civilnim vlastima.\nVojna policija je pokušala da ukloni barikade koje su postavili učesnici mitinga, nakon čega se sukobila s demonstrantima i počela da puca na njih.\nNa stotine demonstranata sakrilo se u obližnjoj džamiji.\n« Reply #53 on: June 03, 2019, 10:05:48 am »\nEksplozije i paljba u Kartumu\nEksplozije i vatra iz mitraljeza čuli su se jutros u Kartumu, dok je sudanska vojska blokirala ulice u pokušaju da rasturi kamp demonstranata.\nNovinar Asošiejted presa je rano jutros video dim u tom području kao i privodjenje civila.\nLideri protesta su rekli da vojska pokušava da razbije demonstracije i pozvali pristalice da izađu na ulice. Udruženje sudanskih lekara je saopštilo da je najmanje jedna osoba poginula.\nDemonstranti su kamp podigli pre više nedelja, za vreme razgovora predstavnika vojske i demonstranata o sastavu prelazne vlade.\nVojska je u aprilu zbacila predsednika Omara al-Bašira nakon višemesečnih protesta protiv njegove trodecenijske vladavine, a desetine hiljada ljudi se od tada okuplja ispred generalštaba.\nDemonstranti traže "ograničeno prisustvo vojske" u telu koje bi vodilo zemlju tokom predaje vlasti civilima, ali generali nisu spremni da se odreknu vlasti.\n« Reply #54 on: June 04, 2019, 10:44:42 am »\nSudanska vojska ukinula dogovore s demonstrantima\nSudanska vojska saopštila je da je ukinula mere dogovorene s demonstrantima i da će izbori biti raspisani u narednih devet meseci.\nPrelazni vojni savet, koji vlada zemljom otkako je vojska u aprilu zbacila predsednika Omara al-Bašira, "odlučio je da prekine pregovore sa Savezom za slobodu i promene, poništi sve što je do sada dogovoreno i održi izbore u narednih devet meseci", rekao je šef Saveta, general Abdel Fatah al-Burhan, u televizijskom obraćanju.\nOva odluka došla je dan pošto su vojne trupe u krvi rasturile kamp u kom su demonstranti boravili u centru Kartuma, pri čemu je poginulo više od 30 ljudi, a stotine su ranjene. Vojni savet je negirao da je kamp "rasturen nasilno".\n"Nije preostalo ništa osim tela mučenika koja ne možemo da iznesemo", saopštio je opozicioni Savez za slobodu i promene (ALC).\n« Reply #55 on: June 06, 2019, 10:24:37 am »\nPreko 100 mrtvih - Vojska ubila demonstrante u Sudanu, nađeno 40 tela u Nilu\nPrema izveštaju Središnjeg odbora sudanskih lekara (CCSD), 60 demonstranata ubila je vojska prilikom protesta u Kartumu, glavnom gradu Sudana, a ubrzo nakon toga pronađena su nova tela u reci Nil. Generalni pukovnik Abedi Fatah al-Burhan i čelnik Tranzicijskog vojnog veća (TMC) naredio je istragu kako bi se utvrdile tačne okolnosti smrti demonstranata.\nSudanske snage bezbednosti upale su u ponedeljak u kamp demonstranata u glavnom gradu Kartumu te su pucale na masu ljudi koji su sedeli ispred vojnog zapovedništva. Više od 300 ljudi je povređeno, navode lekari, iako tačan broj povređenih ne može biti poznat jer je TMC ugasio internet u mnogim delovima Sudana. Glavna grupa demonstranata optužila je vladajuće Vojno veće za pokušaj razbijanja kampa, nazvavši akciju "masakrom". Vojno veće poručilo je kako su za cilj imali "neposlušne" grupe u susednom području.\nTo je najnasilniji događaj otkad je u aprilu zbačen sudanski predsednik Omar al-Bašir. Demonstranti su zahtevali da umesto TMC, koje je zaselo na vlast nakon vladavine Al Bašira, državom u tranzicijskom periodu vlada civilno političko telo.\n« Reply #56 on: June 06, 2019, 11:08:55 am »\nUAE izrazili zabrinutost zbog situacije u Sudanu, reagovala i Rusija\nNakon što je u ponedeljak sudanska vojska rasturila kamp demonstranata u Kartumu oglasile su se vlasti Ujedinjenih Arapskih Emirata i Saudijske Arabije.\nMinistarstvo spoljnih poslova UAE izrazilo je nadu da će "prevladati mudrost i glas razuma" da bi se "garantovala bezbednost i stabilnost Sudana, sudanski narod poštedeo zla, očuvala njegova dostignuća i osiguralo njegovo jedinstvo".\nAbu Dabi navodi "važnost nastavka razgovora među raznim snagama u Sudanu da bi se ostvarila očekivanja bratskog sudanskog naroda".\nSlično saopštenje izdala je i Saudijska Arabija.\nRijad i Abu Dabi su se oglasili nakon što je sudanska vojska u ponedeljak rasturila kamp demonstranata u Kartumu. Od tada je život izgubilo najmanje 108 ljudi. Vojni savet Sudana je negirao da je kamp "rasturen nasilno".\nRusija: Protiv spoljnih intervencija u sudanskoj krzi\nVisoki funkcioner ruskog ministarstva spoljnih poslova rekao je da se Rusija protivi "bilo kakvoj spoljnoj intervenciji" u Sudanu.\nŠef odseka za Bliski istok u MSP Rusije, Mihail Bogdanov, navodi da je za rešenje krize u toj afričkoj zemlji potreban kompromis.\nBogdanov, koji je ranije ove godine posetio Kartum, rekao je da su ruske diplomate u kontaktu sa svim igračima u sudanskoj političkoj areni, pa i sa opozicijom, iako je Rusija je najvećim delom ostala po strani tokom višemesečnih demonstracija koje su dovele do svrgavanja predsednika Sudana Omara al-Bašira.\nPrelazni vojni savet Sudana ukinuo je mere dogovorene sa demonstarntima, nakon što je vojska rasturila kamp u kom su boravili u centru Kartuma. Na situaciju u Sudanu su već reagovali Ujedinjeni Arapski Emirati i Saudijska Arabija.\n« Reply #57 on: June 06, 2019, 03:27:53 pm »\nStrašne posledice sukoba u Kartumu\nBeta 05. jun 2019.\nBroj žrtava u sukobu vojske i demonstranata u Sudanu koji traje od ponedeljka, popeo se na 100\nVojska koja upravlja Sudanom krenula je u ponedeljak u nasilno rasturanje protestnog kampa ispred njihovog generalštaba u glavnom gradu Kartumu. Među žrtvama, 61 se nalazi u mrtvačnicama raznih bolnica, a 40 je pronađeno u reci Nil, saopštio je komitet sudanskih lekara i dodao da je povređeno 326 osoba.\nSudanom vlada Prelazni vojni savet otkad je predsednik Omar al Bašir svrgnut vojnim pučom, u aprilu ove godine, posle pritiska demonstranata. Demonstranti traže da civilna vlada preuzme upravljanje zemljom. Odnosi između vojske i demonstranata nedavno su se zategli posle neuspelih pregovora i upozorenja Vojnog saveta koji vodi zemlju od 11. aprila.\n« Reply #58 on: June 07, 2019, 06:56:29 am »\nKriza se produbljuje, opozicija poziva na neposlušnost\nKriza u Sudanu se produbljuje, nakon što je danas prodemokratski pokret obećao da će pokrenuti kampanju građanske neposlušnosti sve dok vladajuće Vojno veće ne bude svrgnuto, a ubice demonstranata izvedene pred lice pravde, dok se snage bezbednosti raspoređuju širom glavnog grada Kartuma da bi osujetile nove proteste.\nAsocijacija sudanskih profesionalaca (SPA), koja predvodi proteste opozicije i građana, pozvala je ljude da blokiraju glavne puteve i mostove kako bi "paralizovali javni život" širom zemlje, prenosi AP.\n- Naš uspeh zavisi od naše pune privrženosti mirnim protestima, bez obzira koliko se kriminalne milicije trude da nas uvuku u nasilje - saopštili su danas iz SPA.\nAP navodi da se stotine oklopnih vozila paravojnih Snaga za brzu podršku moglo videti širom glavnog grada. Ove paravojne jedinice su izrasle iz Džandžavid milicije koje je vlada Omara al Bašira iskoristila za suzbijanje pobune u Darfuru 2003. godine, a ta kampanja se našla pred Medjumarodnim krivičnim sudom sa optužnicom koja uključuje i genocid. Barikade koje su postavili demonstranti ranije ove nedelje uklonjene su i otvorene su ulice. Većina prodavnica je zatvorena, a malo ljudi se moglo videti na ulicama. Pregovori koje je opozicija vodila sa vojnim vlastima su obustavljeni u sredu, nakon što je vojska upala u ponedeljak u kamp demonstranata ispred Ministarstva odbrane u centru prestonice. Šef prelaznog Vojnog veća general Abdel Fatah Burhan pozvao je na nastavak pregovora s vođama protesta, koji su to odbacili.\n- Svi članovi vojnog saveta pripadaju starom režimu i zato se sada uzdamo u niže činove - rekla je Amal al Zein, aktivistkinja i vođa Komunističke partije Sudana, koja učestvuje u protestu, pa dodaje: "Nadamo se da će patriotski nastrojeni policajci i vojni oficiri zaštititi sudanski narod", rekla je Al Zein, implicirajući da bi oni mogli da zbace svoje nadređene.\nSudanski Lekarski komitet, blizak opoziciji, saopštio je u sredu da je broj stradalih u poslednjem nasilju u zemlji povećan na više od 100, nakon što je pronađeno 40 tela u reci Nil u prestonici Kartumu.\nDanas je saopšteno da je iz reke izvučeno više tela, bez preciznog broja. Komitet je saopštio da nije poznato gde su izvučena tela preneta, rečeno da je više od 500 demonstranata ranjeno u napadu i da je troje dece ubijeno. Ministarstvo zdravlja u Sudanu, koje kontroliše vojska, osporilo je broj poginulih, a podsekretar ministarstva Soliman Abdel Gaber rekao da je samo 61 osoba poginula u ovonedeljnom nasilju. On je precizirao da je 52 ubijeno u Kartumu i da su samo dva leša izvučena iz Nila. Sukobi su izbili i u drugim delovima zemlje, a SPA je saopštila da su snage bezbednosti napale demonstrante u više od desetak gradova i manjih mesta, i da je u nekim slučajevima zabeleženo premlaćivanje, ubijanje i silovanje civila. Oni nisu izneli detaljnije informacije o napadima, navodi agencija.\nVojska i lideri protesta nedeljama su pregovarali o sastavu prelaznog saveta koji bi trebalo da vodi zemlju do izbora. Demonstranti su zahtevali da civili dominiraju većem, čemu su se generali usprotivili. Nakon nasilja, vojska je prekinula pregovore i poništila sve dogovorene tačke. U saopštenju vlasti se navodi da će se formirati vlada i održati izbori u roku od sedam do devet meseci. U međuvremenu, Afrička unija (AU) suspendovala je danas Sudan iz svih aktivnosti te međunarodne organizacije zbog ovonedeljne vojne akcije protiv demonstranata u kojoj je nastradalo više od 100 osoba.\nSavet za mir i bezbednost AU zapretio je i "kaznenim sankcijama" ako vojska uskoro ne preda vlast civilnim vlastima i pozvalo je da se "odmah nastave pregovori, bez uslovljavanja, između svih sudanskih aktera", navodi agencija.\n« Reply #59 on: June 07, 2019, 07:52:08 am »\nSudan suspendovan iz Afričke unije\nAfrička unija (AU) suspendovala je Sudan iz svih aktivnosti te međunarodne organizacije sve dok se u Kartumu ne formira cvilna vlada.\nMirovni i bezbednosni savet AU objavio je suspenziju Sudana nakon samita članica u Adis Abebi, preneo je Rojters. Do ovakve odluke, navodi agencija, dolazi nakon porasta nasilja u Sudanu ove nedelje, dan pošto je objavljeno da je u trodnevnim sukobima sudanske vojske i demonstranata stradalo oko stotinu ljudi.\nVlast u Sudanu je nakon svrgavanja dugogodišnjeg predsednika Omara al Bašira preuzelo sedmočlano Prelazno vojno veće, na čijem je čelu general-pukovnik Abdel Fatah Burhan.


Kompanija „Fajzer“ radi na novoj verziji vakcine protiv korona virusa, koja će moći lakše da se čuva na višim temperaturama, najavio je izvršni direktor kompanije Albert Burla.\nJedno od glavnih pitanja u vezi sa vakcinom koju proizvodi ova kompanija bila je upravo temperatura čuvanja.\n- Veoma sam optimističan da smo na dobrom putu da to postignemo – kaže Burla.\nNova verzija vakcine moći će mjesecima da se drži u klasičnom zamrzivaču.\n- Vakcine se sada čuvaju na -70 stepeni, ali se sada mogu jednostavno zamrzavati duže od mjesec dana. Ovo je značajno poboljšanje koje pruža ogromnu fleksibilnost zdravstvenim radnicima.


Za sve ljubitelje dizajna enterijera, svaki početak godine je idealno vreme za opkladu koja glasi: koji će to trendovi biti najpopularniji u sledećoj sezoni?\nDnevna soba u tom prognoziranju nije nikakav izuzetak, posebno zato što se radi o prostoru koji je uvek u centru pažnje kada je opremanje doma u pitanju. Iako je uvek važno dizajnirati prostor na način koji vama i vašoj porodici najviše odgovara, trendovi su sjajan plan koji treba pratiti ili jednostavno uzbudljiv način da ulepšate prostoriju koja se u poslednje vreme možda osećala pomalo dosadno.\nŠto se tiče dnevnih soba u 2022. godini, postoji mnogo ažuriranih boja i dezena koji se predstavljaju kao trendy nijanse, kao i oživljavanje trendova koji su bili manje aktuelni proteklih nekoliko godina. Neki od ovih trendova se slobodno mogu nazvati i načinom razmišljanja ili životnom filozofijom većine ljudi širom sveta (primera radi – minimalizam), a tu su i neke nove i drugačije ideje za ukrašavanje i organizovanje životnih prostora.\nOno što je svakako zajedničko svim ovim trendovima jeste tema udobnosti, ekološke svesti i davanja prioriteta ulaganju svesnog napora da jedan od naših najvažnijih prostora bude u potpunosti prikladan za naše promenljive stilove života.\nU nastavku teksta pogledajte šta će to biti najaktuelnije kada je opremanje dnevnih soba u 2022. godini u pitanju...


Insajder | Hamilton: Ne bih rekao da sam srećan kao prije\nVozač Mercedesa Luis Hamilton rekao je da za istorijski uspjeh i šestu uzastopnu titulu u Formuli 1 u konkurenciji konstruktora ekipa mnogo duguje i bivšem predsjedniku Nikiju Laudi.\nMercedes je u nedelju odbranio titulu u konkurenciji konstruktora pobjedom Valterija Botasa na trci u Japanu i trećim mjestom Luisa Hamiltona.\nLegendarni vozač Formule 1 Niki Lauda, koji je umro u maju, došao je u Mercedes 2012. godine, kada je ekipa imala samo jednu pobjedu u prethodne tri sezone.\n"Osjećaj je drugačiji. Ne bih rekao da sam srećan kao prije, pošto smo ove godine izgubili Nikija i nije isto bez njega. Veoma sam ponosan na ekipu, na sve u fabrici i znam da bi i Niki čestitao. Mnogo mu dugujemo, ova pobjeda je za njega. Cijeli tim, cijeli Mercedes isto misli", rekao je Hamilton.\n"Svaki put kada uđemo u garažu vidimo Nikijeve slušalice i njegovu crvenu kapu... Znam da će biti ponosan, kao i njegova porodica. I ova ekipa bi trebalo da se ponosi."


Samoubistvo manekenke Marije Ćurčić bilo je povod kako za tabloidno izveštavanje, tako i za lavinu komentara na portalima i društvenim mrežama o samoubistvu, depresiji i mentalnom zdravlju. Iako zablude o ovoj temi nisu specifične samo za Srbiju, primetno je da kaskamo za razvijenim zemljama kada je reč o tretiranju psihičkog zdravlja i svega što ono uzrokuje i od čega zavisi.\nPsihičko zdravlje je jednako važno kao i fizičko – neodvojivi suKada u Srbiji kažete zdravlje, prva asocijacija je njegova fizička komponenta – uobičajeno je da pričamo o fizikalnoj terapiji jer je logično da treba ići lekaru kada imamo neki zdravstveni problem. Zašto, onda, isto ne važi i za psihoterapiju?\nJoš uvek ne znamo prave reči – ali je bar razgovor počeo. Jovana Gligorijević, novinarka nedeljnika Vreme, kaže za Talas da je svesna da je za razgovor neophodan povod, ali da joj, kao novinarki, smeta što je povod za razgovor o psihičkom zdravlju najčešće samoubistvo neke javne ličnosti:\nBitno je da razbijamo predrasude, posebno kada je reč o depresiji.\nPomoć nije univerzalna – budite strpljivi i razgovarajte sa ljudima koji imaju iskustva. Jovana Gligorijević savetuje da treba biti oprezan prilikom izbora lekara i terapeuta:\nIntervju vodila Lana Avakumović sa master psihologom Sanjom Stanić, portal Talas


Prevodilac srpsko arapski onlajn\nBesplatan onlajn prevod sa srpskog na arapski\nPrevodilac srpsko arapski\nBesplatan srpsko-arapski prevodilac za prevođenje pojedinačnih reči, fraza i kratkih tekstova. Za prevođenje sa srpskog na arapski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na arapski\nSrpsko-arapski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na arapski ne prevodi više od 1.000 znakova po prevodu.


Održan seminar za predsjednike osnovnih organizacija\nSDP BiH Konjic\nJučer je u Kongresnom centru hotela Garden City u Konjicu o organizaciji OO SDP BiH Konjic održan seminar za Predsjednike osnovnih organizacija SDP BiH Konjic.\nPored predsjednika osnovnih organizacija seminaru su prisustvovali članovi Predsjedništva OO SDP BiH Konjic, kao i vijećnici SDP-a u OV Konjic. Seminar je imao za cilj da učesnicima približi način funkcioniranja i upravljanja osnovnom organizacijom. Svrha seminara je bila da se na praktičan način Predsjednicima osnovnih organizacija prezentuje model uspješnog funkcionisanja istih.\nNa početku seminara prisutne je pozdravio Predsjednik KO SDP BiH HNK Zoran Mikulić\nPredsjednik OO SDP BiH Konjic Mustafa Alikadić govorio je o značaju i ulozi osnovnih organizacija u strukturi SDP-a, kao i o dosadašnjem iskustvu u radu sa osnovnim organizacijama.\nKrešimir Azinović sekretar za organizovanje u SDP-u BiH, prezentovao je model uspješnog funkcioniranja osnovne organizacije. Kao prateći dokument uz prezentaciju učesnicima je dostavljen priručnik sa prilozima koji na praktičan i detaljan način objašnjava vođenje jedne osnovne organizacije.\nNakon prezentacija otvorena je diskusija u kojoj su svoje učešće uzeli predsjednici osnovnih organizacija kao i ostali učesnici.\nDiskusija je potaknula niz pitanja i problema sa kojima se susreću svi Predsjednici u svom radu. Učesnici su kroz raspravu uspijeli da donesu određene zaključke i dogovore daljnje aktivnosti na polju jačanja osnovnih organizacija koje predstavljaju temelj u radu i funkcionisanju SDP BiH.\nPredsjednik OO SDP BiH Konjic\n> FOM SDP BiH u borbi protiv diskriminacije\n> Jednoglasna podrška Denisu Bećiroviću za kandidata za člana Predsjedništva BiH\n> Općinska organizacija SDP BiH Zavidovići predložila Denisa Bećirovića za člana Predsjedništva\n> Novi članovi SDP-a željni su znanja i edukacija o socijaldemokratiji!\n> Održan radno-konsultativni sastanak FOŽ SDP HNK


Novi redni šestocilindraš FCA grupacije će debitovati u novom Jeep Wagoneer - Vrele gume\nVeštačka inteligencija vodi ljudsku posadu na Mesec\ndec. 21, 2018 u 1:19 pm\nNovi redni šestocilindraš FCA grupacije će debitovati u novom Jeep Wagoneer\n21 decembra, 2018 nema komentaraFCANovi agregatRedni šestocilindraš\nFCA grupacija već duže vreme najavljuje povratak rednog šestocilindarskog agregata. Sada su se pojavili i prvi detlaji o njemu.\nU izveštaju koji se pojavio se navodi da će se novi agregat zvati “Tornado”. Pretpostavlja se da će novi agregat FCA grupacije svoj debi imati na serijskoj verziji novog modela Wagoneer. Ipak, postoje šanse da se pre toga on nađe u sledećoj generaciji modela Grand Cherokee. Navodi se da će se taj agregat kasnije naći i u modelima Dodge Charger i Challenger, ali i u RAM pikap modelu.\nKako se navodi, “Tornado” bi mogao da ima istu snagu kao i HEMI agregat zapremine 5,7 litara. Zapravo, on bi čak mogao biti i jači od njega. Takođe, pretpostavlja se da će imati radnu zapreminu manju od tri litara, jer bi zapremina veća od toga dovela do većih poreza.\nFCA planira brojne nove modele brendova Jeep, Ram, Alfa Romeo i Maserati do 2022. Naravno da se postavlja pitanje da li će „Tornado“ biti spreman za te modele. Takođe, ako bude spreman, u kojim modelima će biti u ponudi.\nMoraćemo da sačekamo da bismo dobili odgovor na to pitanje.\nTagoviFCANovi agregatRedni šestocilindraš\nDa li je svetu zaista potreban Bugatti SUV?\nNaslednik modela Lamborghini Aventador stiže 2020. godine\n8 marta, 2021 nema komentara\nHonda je predstavila limitiranu seriju perjanice Legend, postavši prvi svetski proizvođač koji je u ponudu stavio sertifikovanu tehnologiju autonomne vožnje...\nDa li bi nanoFlowcell mogao mogao da se tretira kao evropski „Tesla“, i da li bi na kreatora ove firme...\n8 marta, 2021 1 komentar\nNema sumnje da veštačka inteligencija predstavlja pravi put kada je reč o napretku čovečanstva. Ljudi imaju naviku da zagrizu...\nOtvaranje nove fabrike @continental_industry u Nov


Trinkijeri jedva čeka susret sa favoritom za osvajanje Evrokupa! - Sportske.net\n"Igramo protiv jednog od glavnih kandidata za osvajanje trofeja ove sezone u Evrokupu. Tek nam je druga utakmica u Beogradu od početka sezone u svim takmičenjima, puno smo vremena proveli na putovanjima... Radujemo se što ćemo igrati pred punom dvoranom naših navijača i daćemo sve od sebe da pružimo dobru igru protiv teškog protivnika", rekao je Trinkijeri za klupski sajt.\nKošarkaši Partizana sutra dočekuju Lokomotivu Kuban u utakmici četvrtog kola Grupe B Evrokupa.\nPartizan je posle prva tri kola prvi na tabeli sa sve tri pobede, dok je Lokomotiva upisala dva trijumfa i jedan poraz.\n"Još jedna teška utakmica je pred nama. Lokomotiva ima sjajan tim sa puno iskusnih igrača i sigurno su jedan od najjačih sastava u čitavom takmičenju. S druge strane, mi smo sezonu u Evrokupu počeli veoma dobro i verujem da smo u stanju da se nosimo sa svim izazovima koje sutrašnja utakmica nosi", rekao je bek Partizana Ognjen Jaramaz.\nUtakmica se igra sutra od 20 sati u dvorani "Aleksandar Nikolić".\nPrava utakmica da vidimo mozemo li sa pravom ocekivati dolazak do finala EK!?Ako pokazemo da mozemo igrati sa Lokomotivom/pobediti onda znaci da mozemo igrati i protiv svih ostalih klubova u EK ove sezone....


Polovni Ferrari kranovi za stabla oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Rukovanje tovarom > Kranovi za stabla > Ferrari\nPolovna Ferrari kranovi za stabla na prodaju\nOvo su rezultati pretrage polovnih Ferrari kranovi za stabla mašina koje su za prodaju. Ferrari kranovi za stabla oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ferrari kranovi za stabla u Brend sekciji.\nOvde je kompletna lista polovnih Ferrari kranovi za stabla za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ferrari kranovi za stabla koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ferrari kranovi za stabla koje Vas interesuju.


Balega pred skupštinom\nVlasnik jahačkog centra iz Francuske, ispred zgrade Nacionalne skupštine u Parizu, izručio je 20 tona konjske balege. On je to učinio u znak protesta protiv vlasti, a zbog ovog neobičnog slučaja mobilisan je veliki broj policajaca koji su došli na lice mesta i zaustavili saobraćaj.\nBočne strane kamiona teškog 39 tona kojima je balega dovezena, bile su oblepljene plakatima protiv predsednika Olanda i čitave "političke klase". Francuska štampa navodi da je vozač kamiona ujedno i vlasnik jahačkog centra u Enu i da je odmah po dolasku policije uhapšen.\nJahački centri protestvuju više od godinu dana zbog povećane stope PDV-a koja je sa sedam %, skočila na 20 %. Francuski predsednik Oland bio je prinuđen da od Francuza zatraži najveće napore koji su ikad nametnuti u toj zemlji kako bi se smanjio budžetski deficit.


00:44 06 Maj 2021\nZvaničnik potvrdio: Kim je živ i zdrav\nSavetnik južnokorejskog predsednika Mun Džae Ina za spoljnu politiku Čung in Mun izjavio je danas da je severnokorejski lider Kim Džong Un živ i zdrav i da se od 13. aprila nalazi u oblasti Vonsan.\nKim nadgledao vojnu vežbu, naredio veću borbenu gotovost\nSevernokorejski lider Kim Džong Un nadgledao je vojnu vežbu vojske na zapadu zemlje, tokom koje je naredio i povećanje borbene gotovosti, javila je državna agencija KCNA.\nMač koji je ruskom predsedniku Vladimiru Putinu poklonio lider Severne Koreje Kim Džong Un simbolizuje pobedu i moć, kaže Konstantin Asmolov, vodeći istraživač u Centru za korejske studije pri Institutu za dalekoistočne studije Ruske akademije nauka.\nPredsednik Severne Koreje Kim Džong Un stigao je u Vladivostok blindiranim vozom na prvi sastanak sa ruskim liderom Vladimirom Putinom. Sa predsednikom Rusije će razgovarati o pitanjima rešavanja korejskog problema, kao i o jačanju bilateralne saradnje Severne Koreje i Rusije.\nSmenjen najbliži saradnik Kim Džong Una?\nKim Jong Čol, visoki severnokorejski zvaničnik koji je uvek bio uz lidera Kim Džong Una, nije sa njim stigao u Vladivostok, a mediji spekulišu da je smenjen sa jedne od funkcija.\nTramp i Kim se sastaju u Vijetnamu\nZvaničnici američke administracije planiraju da drugi samit predsednika SAD Donalda Trampa i severnokorejskog lidera Kim Džong Una bude održan u Vijetnamu, navodi „Blumberg“, pozivajući se na neimenovane izvore bliske planovima koji se tiču tog sastanka.\nRasplet na Korejskom poluostrvu: Iznenadni susret čiji epilog iščekuju Vašington i Moskva\nSevernokorejski lider Kim Džong Un nalazi se u zvaničnoj poseti Kini, na poziv kineskog predsednika Si Đinpinga. Kako su preneli kineski državni mediji, on će u Kini boraviti do 10. januara, a ovo je njegov četvrti sastanak s predsednikom Sijem u poslednjih godinu dana.\nRođen je 1982, 1983. ili 1984? Danas svakako slavi rođendan\nAko se može verovati glasinama, Kim Džong Un danas slavi 35. rođendan, a tim povodom međunarodna redakcija Sputnjika je objavila pet najzanimljivijih činjenica o severnokorejskom lideru.\nOd Kima s ljubavlju: Šest „oblačića“ u krilu južnokorejskog predsednika\nJužnokorejski predsednik Mun Dže In podelio je prve fotografije mladunaca ženke pungsana Gomi, koju mu je u znak dobre volje darovao severnokorejski lider Kim Džong Un.\nUpozorenje ili... Kakvo to oružje sad testira Severna Koreja\nČinjenica da je severnokorejski lider Kim Džong Un nadgledao testiranje novorazvijenog visokotehnološkog strateškog oružja, koje bi prema pisanju tamošnjih medija, „trebalo bi da štiti tu državu kao čelični zid“, izazvala je brojna pitanja, a između ostalog i to da li bi ovaj događaj mogao da naruši atmosferu u pregovorima između Pjongjanga i Vašingtona.\nKim Džon Un pozvao papu da poseti Pjongjang\nSevernokorejski lider Kim Džon Un pozvao je papu Franju da poseti Pjongjang, saopštio je danas kabinet predsednika Južne Koreje.\nIz Pjongjanga odlazi zadovoljan u Seul: Pompeo zahvalio Kimu\nAmerički državni sekretar Majk Pompeo završio je posetu Severnoj Koreji, gde je razgovarao sa severnokorejskim liderom Kim Džong Unom o denuklearizaciji Korejskog poluostrva.\nAmerički državni sekretar Majk Pompeo izjavio je da Vašington radi na zakazivanju drugog samita predsednika SAD Donalda Trampa i lidera Severne Koreje Kim Džong Una.\nTramp: Hvala Kimu što mi veruje\nAmerički predsednik Donald Tramp pozdravio je izjavu severnokorejskog lidera Kim Džong Una da je njegovo poverenje u Trampa nepromenjeno i da je cilj Pjongjanga da završi denuklearizaciju do isteka Trampovog prvog predsedničkog mandata.\nIAEA: Nema dokaza da je Kim ispunio obećanje Trampu\nNema nikakvih indicija da je Severna Koreja zaustavila rad na nuklearnom oružju, saopštila je Međunarodna agencija za atomsku energiju (IAEA).


I Holivud u službi brisanja sećanja na zasluge SSSR-a u Pobedi - Sputnjik Srbija\n08:34 07 Maj 2021\n08:02 06.05.2016 (osveženo 08:35 06.05.2016) Preuzmite kraći link\nAko je suditi prema anketama javnog mnenja, istorija može da se menja. Tako je, prema podacima ankete Sputnik.Mišljenja, svega 15 odsto anketiranih, odgovarajući na pitanje ko je odigrao ključnu ulogu u pobedi nad fašizmom u Drugom svetskom ratu, od pet ponuđenih odgovora (Velika Britanija, SSSR, SAD, drugi ili „ne znam“) odabralo SSSR.\nNije stvar u takmičenju tipa „ko je više učinio“, stvar je da se iz svesti građana Zapada briše sećanje na žrtve koje je jedan narod (u ovom slučaju građani SSSR-a) dao u borbi za slobodu evropskih i azijskih naroda.\nKako bi se spoznale srazmere stradanja građana SSSR-a u Drugom svetskom ratu, istoričar Predrag Marković koristi poređenje broja žrtava u SSSR-u sa brojem žrtava Holokausta. Za Holokaust, koji je postao simbol masovnih zločina koje su počinili nacisti, znaju svi, kaže Marković, međutim, velika većina zapadne populacije ne zna za nekoliko miliona sovjetskih zarobljenika i ne zna za milione civila u Rusiji, Ukrajini i Belorusiji.\n„Kada bi se žrtve sabrale, slovenske žrtve brojem prevazilaze žrtve Holokausta. U slučaju Belorusije, i po procentu broja stradalih, broj Belorusa približava se broju evropskih Jevreja“, objašnjava Marković.\nJapanci ne žele da se izvine za Drugi svetski rat\nNjegov ruski kolega Vladimir Simindej, rukovodilac istraživačkih projekata Fonda „Istorijsko sećanje“ brojevima ilustruje ulogu Crvene armije u oslobođenju Evrope od nacista. Prema različitim ocenama, kaže Simindej, Crvena armija oslobodila je skoro 50 odsto teritorije savremenih evropskih država, ne računajući evropski deo SSSR-a i pretrpela mnogo veće gubitke od zapadnih saveznika.\n„Ukupno stanovništvo zemalja koje je oslobodila Crvena armija iznosilo je više od 120.000.000 ljudi u 16 danas nezavisnih evropskih zemalja. U oslobođenju još 6 zemalja, Crvena armija učestvovala je zajedno sa saveznicima“, zaključuje Simindej.\nZašto na Zapadu vlada uverenje da je uloga SSSR-a u borbi protiv fašizma manja od uloge SAD, Britanije ili Francuske? Prema Markovićevim rečima, zapostavljanje istorijske uloge SSSR-a ima dve strane, političku i kulturološku. Politički motivi povezani su sa omalovažavanjem Rusije i minimiziranjem njenog značaja, a kulturološka sa Holivudom, kaže Marković.\n„Kada gledate holivudske filmove, u njima nema druge vojske sem američke, po neki britanski vojnik i pripadnik francuskog Pokreta otpora“, objašnjava on.\nSimindej se slaže sa Markovićem oko uloge Holivuda u formiranju svesti u savremenim društvima. On bi voleo da vidi rezultate istraživanja o tome koja je država imala ključnu ulogu u pobedi nad fašizmom među profesionalnim istoričarima.\n„Ukoliko budemo pitali profesionalne istoričare, oni će sigurno reći da je, barem na kopnu, ključnu ulogu imao upravo SSSR, i na zapadu i na istoku, u borbi protiv Japana. Međutim, treba imati na umu da postoji posebna vrsta istoričara, koji politizuju istoriju. Recimo, u bečkim knjižarama sam video knjigu čija je ključna poruka da je Staljin maltene gori od Hitlera, da su njih dvojica zajedno zakuvali situaciju u Evropi, a onda su došli Amerikanci koji su sve spasili“, kaže Simindej.\nIstoričar Konstantin Zaleski smatra da je potcenjivanje uloge SSSR-a u Drugom svetskom ratu ciljana politika Zapada koja traje poslednjih 70 godina, ali poslednjih 20 posebno aktivno.\n„Uloga SSSR-a se ne prećutkuje, ali se sva pažnja okreće na ulogu (zapadnih) saveznika. Tako se stvara utisak da SSSR nije igrao vodeću ulogu u pobedi. Pritom, zapadni političari ne samo da smanjuju ulogu SSSR-a, nego pokušavaju da na njega prebace odgovornost za izbijanje rata“, smatra Zaleski.\nZa zapadne političare Drugi svetski rat i Hitler samo su deo istorije, kao Džingis kan ili Napoleon, i nemaju nikakve veze sa savremenošću.\nProblem je tome, što su Hitler i nacisti, osvajajući Evropu, pronosili i nacističku ideju koja je za cilj, između ostalog, imala i istrebljenje i pretvaranje u roblje slovenskog stanovništva na osvojenim područjima.\n„Taj plan predviđao je istrebljenje i pretvaranje u roblje slovenskog stanovništva, pre svega u Poljskoj i SSSR-u. Elite bi bile istrebljene, a narod bi bio pretvoren u robove. Poljaci se sada nerado sećaju toga da su njihovi sadašnji nemački saveznici zapravo spremali Poljake za istrebljenje i nerado priznaju da je i njih ipak oslobodila Crvena armija“, kaže Marković.\nIpak, prema njegovim rečima, nema bojazni da fašizam može ponovo da se pojavi u Evropi, barem ne u obliku u kojem je postojao, jer je Nemačka od vremena rata potpuno mentalno promenjena. Međutim, do nekih oblika ksenofobije i mržnje prema strancima može doći i dolazi, ali opet ne u obliku kakav je postojao u vreme nacizma.\nAzilanti: Prema nama su svi fašisti (foto)\nEstonija neće tražiti odštetu od Rusije za „sovjetsku okupaciju“\nNa Krimu otkriven spomenik Staljinu, Ruzveltu i Čerčilu\nProdaje se slika koju su ukrali nacisti?\nprekrajanje istorije, istoričari, Crvena armija, istorija, Drugi svetski rat, Konstantin Zaleski, Vladimir Simindej, Predrag J. Marković, Poljska, Nemačka, Velika Britanija, SSSR, Francuska


Sukobi policije i demonstranata ispred džamije Al Aksa | Marsh online\nSukobi policije i demonstranata ispred džamije Al Aksa\nIzraelska policija danas se i treći dan sukobila sa palestinskim demonstrantima u Jerusalimu na najosetljivijem svetom mestu – na ulazu u džamiju Al Aksa.\nMladi demonstranti su se okupili oko džamije bacajući kamenice na policiju koja je ušla u svetilište u velikom broju i odgovorila šok bombama, saopštila je portparolka policije Luba Samri i dodala da nije bilo žrtava niti je bilo hapšenja “do sada”, prenela je agencija AFP.\nDemonstranti strahuju da Izrael pokušava da promeni pravila upravljanja svetinjom kojim se omogućava Jevrejima da posete džamiju Al Aksa, ali ne da se mole.\nNovo razbuktavanje protesta dolazi, uprkos pozivima Ujedinjenih nacija i Sjedinjenih Američkih Državana na uzdržanost i upozorenje Jordana koji ima starateljstvo nad muslimanskim svetim mestima u Jerusalimu u skladu sa mirovnim sporazumom sa Izraelom iz 1994.\nJordan, kustos te muslimanske svetinje, pozvao je Izrael da obnovi mir, dodaje AP.\nPrethodno : Seminar primenjene fizike i elektronike u IS Petnica\nSledeće : Pentagon: Rusija gradi vojnu bazu u Siriji


Stranačke aktivnosti\t Pon, 04.06.2018. 14:26\nUslijed nepotpisivanja Kolektivnog ugovora, Savez strukovnih sindikata doktora medicine i stomatologije FBiH, u koordinaciji sa Strukovnim sindikatom doktora medicine i stomatologije TK, organizovao je štrajk u svim zdravstvenim ustanovama na području TK. Ovaj štrajk je počeo 4. juna 2018. godine, te je kao štrajk solidarnosti na području cijele FBiH, podrška generalnom štrajku doktora medicine i stomatologije u TK u trajanju od pola sata u brojnim zdravstvenim ustanovama širom Federacije BiH.\nU proteklim sedmicama potpisani su Kolektivni ugovori SDMS u više kantona Federacije BiH, ali uslijed sramnih poteza pojedinih direktora zdravstvenih ustanova na području Tuzlanskog kantona, kao i odsustva reakcije vlade Tuzlanskog kantona koja je najodgovornija za sadašnji položaj ljekara, jedino u ovom kantonu nije potpisan Kolektivni ugovor. Nezavisni blok smatra da je sramotno ponašanje nadležnih institucija koje su dozvolile da ljekari budu dovedeni u poziciju da svoja prava traže štrajkom. Ovdje se posebno ističe menadžment UKC-a Tuzla koji po drugi put tuže svoje kolege ljekare koji su članovi sindikata,a isto je uradila i ustanova Dom zdravlja Tuzla na čelu sa trenutnim menadžmentom. S obzirom da trenutni menadžmenti ovih ustanova, odnosno njihovi predstavnici učestvuju u pregovorima kao tim Vlade TK, smatramo da postoji sukob interesa koji stvara dodatni jaz između kolega ljekara i pogoršava situaciju u ionako lošem sistemu zdravstva.\nNezavisni blok poziva nadležne institucije, ministarstva i prije svega Vladu TK da odmah riješi nastale probleme u svom zdravstvenom sistemu. Štrajk i nezadovoljstvo ljekara se mora riješiti, a Vlada mora pokazati odgovornost prema svojim građanima. Nezadovoljstvo ljekara je direktni uzrok svakodnevnog odlaska ljekarskih kadrova iz BiH i svako ignorisanje problema vodi daljem odlasku ljekara. Nezavisni blok podržava zahtjeve doktora medicine i stomatologije za potpisivanje kolektivnih ugovora, ali i svih uposlenika i sindikata iz oblasti zdravstva Federacije Bosne i Hercegovine, uz potrebne korekcije koeficijenta na osnovu sada postojećih, a koji će omogućiti jednaka primanja i adekvatne uslove rada na nivou cijele F BiH.


Izvor: Nezavisne Novine, 12.Jul.2018, 22:52\nSARAJEVO - Poslanik SNSD-a u Predstavničkom domu parlamenta BiH Nikola Špirić rekao je da se spiskom predatim njemačkom Tužilaštvu sa imenima 22.000 Srba koji se dovode u vezu sa dešavanjima u Srebrenici, Srbima i Srpskoj šalje prijeteća poruka kojom se pokušava očistiti Podrinje od Srba.\n"Tom porukom se pokušava očistiti Podrinje od Srba kako bi se obezbijedila takozvana 'zelena transferzala' i Sarajevo prostorno veže sa Sandžakom u Srbiji pa prema Makedoniji i Albaniji", >> Pročitaj celu vest na sajtu Nezavisne Novine << rekao je Špirić.\n"Danas su pobjegli u mišiju rupu i ne daju ni riječ ohrabrenja prema tim ljudima sa spiska. Ovo je pokušaj kolektivnog progona Srba i o tome moramo imati jasan stav svih političkih faktora, a ne da se neki kriju u mišiju rupu. Moramo se tome oduprijeti jer je bošnjački san stvaranje pomenute transferzale", rekao je Špirić za "RTRS".\n"Srbija želi da ostane vojno neutralna i stav Srpske i predsjednika Dodika je da pratimo stav Srbije o tome. Ako želi gradnju zajedničkih odnosa u BiH Izetbegović bi trebalo bar da bude neutralan, ali dobro je da je shvatio da bez Dodika, Srba i Srpske nema stava BiH o ulasku u NATO", ocijenio je Špirić.\n"Ne ljutimo se na Bakira, već na Savez za promjene i SDS koji izvršavaju naloge političkog Sarajeva", rekao je Špirić.\nOn je naveo da je učinak predstavnika SzP-a na BiH nivou vlasti "migrantska kriza koja se ne rješava".\n"Ministar bezbjednosti Dragan Mektić je tri godine proveo u pokušaju delegitimisanja institucija i istaknutih pojedinaca u Srpskoj na međunarodnim adresama, a ne bavi se tim problemom", ocijenio je Špirić.\n"To su naselja koja su nikla od Sarajeva do Ilijaša pa prema Trebeviću i Trnovu. To su centri koji usmjeravaju migrante u BiH i obezbjeđuju im rute gdje će da traže azil. Migrantsku krizu, koja je i bezbjednosni izazov, niko ne kontroliše, a Mektić vodi predizbornu kampanju SDS-a", rekao je Špirić, koji je potpredsjednik SNSD-a.\n"Željeli su iz Sarajeva da pokažu da vlast u Srpskoj ne može da rješava urgentne probleme, ali Srpska je stabilna. Takođe, ko može vjerovati da na investicionoj konferenciji u Londonu Federacija BiH dobije više od 250 miliona evra za infrastrukturne projekte, a Srpska ni fening", rekao je Špirić.\n"Dok smo mi bili na vlasti u Sarajevu gradili smo Banjaluku kao bitan centar odlučivanja prema Ustavu i Dejtonskom sporazumu. SzP je dezavuisao institucije Srpske i pomenuti centar premjestio u Sarajevo. Vratiti se u Srpsku sada je teško, ali taj problem će se riješiti izborima", objasnio je Špirić.\n"Stupidno je što od toga prave političku priču umjesto da traže da reaguju institucije. U vezi sa okupljanjima na Trgu Krajine mora se obezbijediti da Banjaluka funkcioniše i živi uz puno uvažavanje prava porodice Dragičević da traži šta se desilo pokojnom Davidu. Institucije i samo institucije moraju dati odgovor na to pitanje u skladu sa zakonom. Važno je da se odluke institucija poštuju", rekao je Špirić.


Hadžibegić: Utakmice od velikog značaja, potreban nam je dobar rezultat - CG Sport\nHadžibegić: Utakmice od velikog značaja, potreban nam je dobar rezultat\n24/09/2019 - by Mario Andrijašević\nSelektor reprezentacije Crne Gore Faruk Hadžibegić saopštio je spisak igrača koji konkurišu za nastup u naredna dva meča kvalifikacija za EURO 2020, protiv Bugarske i Kosova.\nOn je na press konferenciji kazao da će biti dodati i igrači iz domaće lige.\n“Na spisku se nalazi 20 igrača, ali ćemo u narednom periodu dodati još fudbalera iz domaće lige. Tako će biti i u buduće, igrači iz crnogorske lige će biti sistematski pozivani, jer želimo da na taj način valorizujemo domaću ligu. Ujedno, to može biti i poruka igračima iz inostranstva, da ih motivišemo da se ne opuste i misle da će dobiti poziv u reprezentaciju samo zato što igraju vani. Sa druge strane, igrači moraju da igraju u svojim klubovima da bi mogli biti selektirani, ali sam ovog puta svjesno napravio neke izuzetke jer želim da neki igrači budu kompetentni, da dobiju potrebni ritam utakmica”.\n,,Hrabri sokoli“ dočekuju Bugarsku 11. oktobra, dok će četiri dana kasnije gostovati Kosovu.\n“Svjestan sam da Bugarska i Kosovo kao ekipe imaju drugačiju vrijednost od Češke i Mađarske, a za nas su to utakmice velikog značaja. Potreban nam je dobar rezultat, ali želimo i da pokažemo lice tima koji će svi respektovati, tima protiv kojeg rivali izlaze na teren znajući i da mogu da izgube”, istakao je Hadžibegić, koji se osvrnuo na poraz od Češke u prethodnom kolu kvalifikacija.\n“Izgubili smo 3:0 od Češke i prihvatam situaciju da je to moja odgovornost. Međutim, ako pogledate tu utakmicu, mislim da nismo zaslužili da izgubimo tim rezultatom. Pogledao sam utakmicu četiri ili pet puta i, naa osnovu angažmana koji je imala ekipa, zaslužili smo mnogo više. Da smo iskoristili neku od izglednih prilika, ishod bi sigurno bio drugačiji. Potrebno je da izvučemo pouke, da vidimo što možemo popraviti i korigovati, ali i nastaviti sa onim što je bilo dobro. Očekujem da u sljedećim utakmicama pokažemo napredak u igri, kako bismo imali garanciju da možemo tražiti željeni rezultat”, poručio je Hadžibegić.\n,,Sokoli“ će pripreme za duele sa Bugarskom i Kosovom početi 6. oktobra na Trening kampu FSCG.\nShare the post "Hadžibegić: Utakmice od velikog značaja, potreban nam je dobar rezultat"\nTaggedfaruk hadžibegićfscgfudbalska reprezentacija crne gore\nPrevious Article Hadžibegić saopštio spisak za Kosovo i Bugarsku\nNext Article Budućnost danas protiv Splita, Sutjeska sjutra dočekuje Čapljinu


Šišić i ostali: Tužilaštvo traži kazne za optužene - Detektor\n12. Septembra 2018.14:02\nTužilac Hajrudin Mujanović je rekao kako iz provedenih dokaza proizlazi da su Muhamed i Tarik Šišić, Emir Drakovac i Aziz Šuša, zajedno s drugim pripadnicima Kukavičke čete, 27. augusta 1992. na putnoj dionici Mesići – Kukavice napali konvoj s civilima koji su se iz Jabučkog sedla kretali prema Rogatici.\n“Optuženi su svojim radnjama prekršili osnovne principe humanitarnog prava, među njima i princip razlikovanja civila, koji ne mogu biti predmet napada. Oštećeni nisu učestvovali u sukobu, a radnje koje su poduzeli optuženi nisu bile opravdane vojnom nuždom”, kazao je tužilac.\nPodsjetio je da je u tom periodu sprovođena završna faza akcije “Krug” usmjerena na lijevu obalu rijeke Drine, koja je pokrenula civilno stanovništvo, kao i da izvršenim napadom na konvoj nije ostvarena nikakva vojna prednost.\n“Svjedoci su potvrdili da su u koloni koja se kretala prema Rogatici bili samo civili koji nisu bili naoružani, ali i da jesu, oružje su morali predati Vojnoj policiji, koja je prethodno izvršila pregled sa zadatkom da spriječi odlazak vojno sposobnih muškaraca”, naveo je tužilac.\nOn se posebno osvrnuo na iskaz svjedoka ST-2, koji je sam objasnio na kojem je mjestu zauzeo položaj, da je pucao u gume autobusa, da se naoružani Muhamed Šišić nalazio u centru sela, dok je Drakovac bio na ulazu u Kukavice, kao i da je tu bio izvjesni Hazo, kojeg je na fotografijama prepoznao kao Šušu.\nIsti svjedok je rekao, nastavio je tužilac, da su ispaljena dva tromblona i da je Tarik Šišić jedini u jedinici dužio ta sredstva, i da se Muhamed Šišić nakon pucnjave kajao kada je vidio da se radi o civilima, dok je Drakovcu bilo smiješno.\nTužilac je dodao i da, ukoliko se optuženi proglase krivima, porodice oštećenih će dobiti – 26 godina od događaja – bar puku satisfakciju.\nNa kraju je tužilac predložio da Apelaciono vijeće od olakšavajućih okolnosti na strani Muhameda Šišića i Šuše cijeni to što su izrazili kajanje nakon napada, a od otežavajućih da je Drakovac iskazao upornost u događaju i odsustvo empatije.\nPrvostepenom presudom, u martu 2017. godine Šišići, Drakovac i Šuša su oslobođeni optužbe da su u augustu 1992. učestvovali u napadu na konvoj u Kukavicama, kojom prilikom je ubijen i ranjen veći broj civila, a neki su preminuli od zadobijenih povreda, ali je Apelaciono vijeće ukinulo ovu odluku i odredilo novo suđenje.\nS druge strane, potvrđen je dio prvostepene presude kojom je Drakovac osuđen na 14 godina zatvora zbog učešća u ubistvu i skrnavljenju tijela civila Miloša Kovačevića u Vratsalićima (Rogatica) te mučenju zarobljenog pripadnika Vojske Republike Srpske (VRS) u Zebinoj šumi (općina Foča).\nNastavak suđenja je 19. septembra, kada je planirano da završnu riječ iznese Odbrana.


Dveri, Narodna stranka i Stranka moderne Srbije bojkotuju današnju posebnu sednicu parlamenta - Politika - Dnevni list Danas\nPočetna » Politika » Dveri, Narodna stranka i Stranka moderne Srbije bojkotuju današnju posebnu sednicu parlamenta\n3Piše: Beta 28. januara 2019. 11.45\nJoš je neizvesno da li će im se u bojkotu pridužiti i svi poslanici Demokratske stranke, a o svojim daljim postupcima na sastanku koji je u toku odlučuju poslanici Socijaldemokratske stranke (SDS).\nŠefica poslaničke grupe Stranke moderne Srbije Tatjana Macura rekla je danas da će njeni poslanici tu sednicu bojkotovati, ali da je za sve kasnije aktivnosti opozicije potreban zajednički dogovor, a „ne uputstvo za rad na Tviteru“.\nJedan od lidera Saveza za Srbiju Dragan Đilas sinoć je na društvenoj mreži Tviter napisao da se nada da su poslanici opozicije shvatili da su im građani na ulicama, rekli da se ne vraćaju u parlament.\n„Nadam se da su poslanici opozicije shvatili da su im građani na ulicama rekli da se ne vraćaju u Skupštinu Srbije i da neće sutra sedeti, zajedno sa Martinovićem, Rističevićem na posebnoj sednici zakazanoj zbog dolasak Boruta Pahora“, napisao je Đilas.\nSamostalna poslanica Marinika Tepić takođe na društvenoj mreži Tviter napisala je da su poslanici napustili parlament još tokom sednice na kojoj se raspravljalo o budžetu i da su oni koji budu na sednici danas odlučili da se vrate u parlament.\n„Opozicioni poslanici napustili su zasedanje još na sednici o budžetu (krajem prošle godine). Razloge smo iznosili tokom dva dana i jedne noći iz Skupštine, a onda se pridružili građanima na prvoj subotnjoj šetnji u Beogradu. Oni koji budu na sednici u ponedeljak, odlučili su da se vrate“, napisala je Tepić.\nPoslanici pokreta Dveri saopštili su sinoć da u znak solidarnosti sa građanskim protestima širom Srbije neće prisustovati sednici.\nOni su naveli da su Dveri napustili poslednju skupštinsku sednicu u prošloj godini i organizovali otvoreni parlament u skupštinskom holu celu noć zato što je vladajuća većina ukinula normalnu debatu, i da su od tada sa narodom na ulicama i tamo će ostati „u zajedničkoj borbi za fer i poštene izbore, slobodu medija i političke promene“.\n„Skupština pođednako pripada i opoziciji, kao i vlasti, a pre svega pripada narodu koji nas je izabrao i zato ćemo nastaviti borbu za normalnu i pristojnu Srbiju u kojoj će i Skupština ponovo biti dom političke debate a ne rijaliti šou“, naveo je pokret Dveri.\n28. januara 2019. u 12.42\nKrajnje je vreme da se EU konacno trgne i shvati koga podrzava u Srbiji mada ne verujem da lovenija sa pahorom na celu, koji vazi kao neodlucan covek, moze nesto da pokrene u centrali. Ali doslo je vreme da se pocne sa bojkotima jer ovako dalje ne isde. AV je pretegao luk!\n28. januara 2019. u 13.30\n28. januara 2019. u 15.38\nFIKUSI..u skupstini opozicija je licni fikus vlasti..cak ih i zasmejavaju.. a narod placa da budu opozicija i na neki nacin kontrolisu vlast… a vlast preplacuju da nebi skrajnuli u bezakonje..ovi na vlasti redovno zalivaju fikus a fikus cveta da se oduzi.. dve strane jednog lica.. ko ce ugrabiti veci kolac novog glasackog tela na ulici..hajmo opklade ..kladim se da ce SNS uzet najvise glasova ovim mladim ljudima na ulici..kladim se da ce opozicija tek sada kroz uvlacenje narodu da izgubi jos.. kladim se da ce ovi sa ulice artikulisati preko potrbnu platformu a i licnosti za sprovodjenje iste..ako vlast ne uvidi svoje pozicije..a obzirom na dosadasnje ponasanje vlasti,ona ce kroz sitne,a naizgled krupne ustupke,navesti deo na svoj mlin..dakle opozicija bila ili ne bila u skupstini se po difoltu ne moze nista promeniti..dzabe krece..a dveri koji imaju dobar deo nacionalizma ne bih rekla da ce imat nekih pristalica sa ulice..ako se neko pojavi sa gradjanskim pristupom ,ne nacionalistickim, vec bas da u fokus stavi gradjanina,dete, coveka .. e taj bi imao sanse.. ovako..svi poeni su na hooruk..na ,,oni nas ugrozavaja..oni nisu srbi kao mi..nije srb ko nije bio u ratu i arlaukao..ne verujem u takve bojkote..


Svečano otvaranje dječijeg igrališta - UPSMedia Svečano otvaranje dječijeg igrališta – UPSMedia\nSvečano otvaranje dječijeg igrališta\ndecembar 24, 2020 urednik\nU Bratuncu je danas svečano otvoreno dječije igralište u blizine buduće zgrade Opštine Bratunac. Simboličnim presjecanjem trake igralište su otvorili načelnik Srđan Rankić i sekretar Crvenog Krsta, Mirjana Ostojić.\n„Ovo je projekat je bio planiran krajem 2018. godine, a realizovala ga je Opština Bratunac uz pomoć organizacije Crvenog krsta. Crveni krst je finansirao prateću opremu, odnosno dječije rekvizite, ljuljaške, klackalice i ostalo, a ukupna vrijednost ove donacije koštala je oko 6000 KM. Opština je izdvojila sredstva u vrijednosti od 24000 KM i finansirala uređenje prostora, odnosno platoa na igralištu. Već prvog dana se vidi koliko je našoj djeci drago što se ovo najzad i uradilo i izuzetno mi je drago zbog toga“ , rekao je načelnik opštine Bratunac, Srđan Rankić.\nRankić je najavio aktivnosti i u narednom periodu.\n„Danas šaljemo poruku da će buduća lokalna vlast opštine Bratunac posebnu pažnju posvetiti uređenju sportskih terena, igrališta i svega ostalog čemu nije posvećena pažnja u proteklih dvadeset godina. Mi ćemo odmah na proljeće krenuti sa izgradnjom nove zgrade „Dječijeg obdaništa“ tako da stvorimo uslove za rad i život naše djece i očekujemo kapacitet duplo veći od postojećeg“ dodao je Rankić.\nDa podsjetimo, Srđan Rankić je juce zvanično stupio na funkciju načelnika ove Opštine, na kojoj je naslijedio Nedeljka Mlađenovića, koji je na toj poziciji bio u periodu od 2001-2020. godine.\n← Uručeni sertifikati odbornicima u novom sazivu SO Bratunac\nDragan Bibić – KK Guber: ,,Mi smo veoma zadovoljni ovom sezonom“ →\napril 14, 2021, 5:02 pm


Blog Full Right Sidebar – Igokea m:tel\nNaš igrač Džejms Robinson odlučio je da prekine sa profesionalnim igranjem košarke, nakon ponude da nastavi dalje da se bavi košarkom ali kao trener. U svojoj poslednjoj sezoni za ekipu Igokea m:tel u prosjeku postizao je 7,8 poena po utakmici i ostvario 4,9 asistencija za 23 minuta provedena u igri u AdmiralBet ABA ligi. Ovim putem...\nadminBC Igokea m:tel, Vijestibcigokeamtel, juniori, našakuća, RepublikaSrpska, šampioni0\nOvog vikenda u Banjaluci održano je državno prvenstvo, a nastupili su najbolje juniorske ekipe Borac, Spars i Igokea m:tel. Prvog dana su se sastali Borac i Spars, uspješniji su bili domaćini turnira rezultatom 66:62. Drugog dana takmičenja u 12:00 sastali su se Igokea m:tel i Spars. Sparsi su slavili rezultatom 91:78. U poslednjoj utakmici turnira koja...\nadminBC Igokea m:tel, VijestiABA liga, AdmiralBetABAliga, BasketballChampionsLeague, BasketballCL, bcigokeamtel, mtel, našakuća, RepublikaSrpska0\nIgokea m:tel ambiciozno ulazi u novu sezonu, te ulažu velike napore da i ove sezone imaju konkurentan tim za takmičenje na dva fronta. Uspjeli su zadržati još jednog igrača iz prošle sezone Deshawna Stpehensa sa kojim je produžila ugovor za još dvije sezone. Samim tim su zadržali okosnicu ekipe koji je drugu godinu za redom igrao...\nUprava Igokea m:tel ozbiljno ulazi u novu sezonu AdmiralBet ABA lige, te je danas produžila ugovore Nikoli Tanaskoviću, Stefanu Đorđeviću kao i Džejmsu Robinsonu. Pored Volera koji je u toku sezone ostao vjeran Igosima i naredne sezone, novo ime je Dušan Tanasković, 208 cm, rođen 2001, a potpisao je trogodišnji ugovor, nastupao je Partizan NIS, Mladost...\nIgokea m:tel se zahvaljuje na izuzetnoj saradnji u protekle 3 godine treneru Marku Baraću.Još se zahvaljujemo na radu, posvećenosti, i dokazanoj privrženosti klubu u proteklom periodu i želimo mu puno uspjeha u daljoj karijeri. Marka Baraća naslijediće Marko Cvetković trener iz Niša, a vodio je Konstantin, Handlovu i bio je u stručnom štabu reprezentacije Srbije više...


SEDAM MILIONA ZA BRANIČEVO | Reč naroda\tHome\nSEDAM MILIONA ZA BRANIČEVO\nLokalnim samoupravama Braničevskog upravnog okruga raspodeljeno je 6.850.000 dinara ostvarenih prihodovanjem iz Nacionalne lutrije Srbije. Rešenja o dodeli sredstava predali su savetnik ministra za ljudska i manjinska prava, državnu upravu i lokalnu samoupravu, Aleksandar Radosavljević, i načelnik Braničevskog upravnog okruga, Goran Petrović, prošlog utorka, u prostorijama načelstva.\nTom je prilikom rešenje o 2 miliona dinara za Grad Požarevac primio zamenik predsednika Skupštine grada Požarevca, Milić Jovanović, 1,4 miliona za opštinu Petrovac na Mlavi preuzeo je predsednik Radiša Dragojević, 800.000 dinara za opštinu Veliko Gradište primio je predsednik Dragan Milić, 1,7 miliona dinara primio je za opštinu Malo Crniće predsednik Esidol Perić i rešenje o 950.000 dinara za opštinu Žabari predato je predsedniku Miodragu Filipoviću.\nOve godine iz tri javna poziva, lokalnim samoupravama Braničevskog okruga raspodeljeno je oko 20 miliona dinara. Ovo je, inače treći konkursni krug dodele sredstava ostvarenih prihodovanjem Republike Srbije od igara na sreću. Trenutno je u toku i četvrti, poslednji za ovu finansijsku godinu, na koji lokalne samouprave mogu prijaviti svoje projekte do 5. decembra.\nNačelnik Braničevskog upravnog okruga, Goran Petrović je tom prilikom naglasio da je dodela sredstava iz Nacionalne lutrije našim lokalnim samoupravama vrlo značajano za ovaj kraj i istakao:\n-Ovo je treći poziv ove godine, u kojem je gotovo 7 miliona dinara dodeljeno našim lokalnim samoupravama. Ta će sredstva omogućiti Požarevcu, Petrovcu na Mlavi, Velikom Gradištu, Malom Crniću i Žagubici da realizuju nekoliko projekata važnih za te sredine. Verujem da smo na dobrom putu da i u četvrtom pozivu, takođe povučemo određeni iznos, čime bismo ove godine zasigurno prešli cifru od 30 miliona dinara. Značaj je veći kada uzmemo u obzir i činjenicu da 6 od 8 naših lokalnih samouprava spada u red nedovoljno razvijenih. Zahvaljujem se našim samoupravama na tome što uvek imaju projekte i naravno Ministarstvu za ljudska i manjinska prava, državnu upravu i lokalnu samoupravu koje je iskazalo objektivnost u radu.\nSavetnik resornog ministarstva, Aleksandar Radosavljević je prilikom uručenja rešenja. između ostalog ukazao na projekte koji su zavredeli dodeljena novčana sredstva:\n-Gradu Požarevcu dodeljena su 2 miliona dinara za opremanje poslovnog objekta bivše kafane „Bulevar“ i adaptaciju tog prostora za smeštaj inspekcijskih službi i komunalne policije. Taj projekat je jako značajan, naročito ako imamo u vidu činjenicu da je Ministarstvo već dve godine u poslu formiranja komunalne policije na teritorijama gradova. Ovo je naš mali doprinos da zajedno dalje osposobimo tu službu. Opština Petrovac na Mlavi dobila je 1,4 miliona dinara za projekat izgradnje Sportskog objekta, igrališta za mali fudbal u naselju Ždrelo. Velikom Gradištu dodeljeno je 800.000 dinara za takođe jedan značajan i važan projekat, a to je stvaranje uslova za korišćenje centralnog sistema za elektronsku bazu, skladištenje podataka i čuvanje drugog primerka matičnih knjiga. Za zaštitu životne sredine Opština Žabari je dobila 950.000 dinara za dva projekta na uređenju parka u naselju Četereže. Opštini Malo Crniće dodeljeno je 1,7 miliona dinara za sanaciju i rekultivaciju deponije otpada u naselju Šapine. To su skromna sredstva koja verujem da delimo ravnopravno i časno svima.\nIspred predstavnika lokalnih samouprava zahvalio se predsednik Skupštine opštine Petrovac na Mlavi, Milanče Aćimović ukazavši na neke od projekata koja su tim sredstvima realizovani u ovoj opštini:\n-Zahvaljujem se Ministarstvu lokalne samouprave na sredstvima koje smo dobili po trećem pozivu iz sredstava Lutrije Srbije. Zahvalnost dugujemo i načelniku Braničevskog upravnog okruga koji je bio koordinator u celokupnom ovom poslu. Petrovac na Mlavi je skoro u svakom konkursu dobio sredstva, od kojih su neka već realizovana, kao što je sanacija krova na lokalnoj samoupravi, potom, ulica Izvorska u Šetonju i u završnici su radovi na sanaciji Doma kulture u Šetonju, za koji smo iz dva konkursna poziva dobili sredstva u visini od 4 miliona dinara. Što se tiče ovog poslednjeg konkursnog kruga, dobili smo sredstva za izgradnju Sportskog centra koji će koristiti škola, ali i Turistički kompleks banja Ždrelo, kao i Izviđački dom.\nOvaj unos je postavljen u Tuesday, November 22nd, 2011 at 12:32zaveden pod . Mozete pratiti odgovore putem RSS 2.0 feed-a.


11 дец Lečenje mioma na materici – Čaj za miome materice\nPosted at 22:53h in Lečenje\tby\tLecenje Prirodom\nLečenje mioma na materici može biti dugotrajno, a redovne kontrole način su da se miomi na materici prate i da se drže pod kontrolom. Čaj za miome materice i lečenje mioma prirodnim putem najbolje je rešenje za sve žene koje zaista vode računa o svom zdravlju, koje brinu o svim efektima terapija u lečenju, jer čajevi za lečenje mioma na materici sadrže lekovito bilje i samo potpuno prirodne supstance, koje ne remete balans vašeg organizma, niti izazivaju bilo kakve nus efekte, tako da možete biti potpuno mirne i spokojne.\nČaj protiv mioma na materici je prirodni lek i nudi alternativnu mogućnost lečenja mioma materice na prirodan način, čajevi za miome materice sačinjeni su isključivo od prirodnih sastojaka bez dodatnih supstanci, tako da se sa sigurnošću može reći da su čajevi na biljnoj bazi 100% prirodni. Svi čajevi za miome su ispitani i sertifikovani od strane nadležnih institucija i poseduju sertifikat o kvalitetu.\nLečenje mioma materice biljem se pokazalo kao veoma delotvorno i pouzdano, lečenje mioma lekovitim biljem je odličan način prirodnog izlečenja mioma. Ukoliko vam je potrebno lečenje mioma u materici biljem čaj protiv mioma može predstavljati vaš put do izlečenja, proverite zbog čega su čajevi za lečenje mioma materice lek koji je dosada koristio veliki broj žena koje su imale probleme sa miomima.\nKada živite u vremenu brzih promena, velikog stresa i napora, zdravlje najčešće najviše trpi. Kao posledica neredovne ishrane, stresa, nervoze, i mnogih drugih uzroka, zdravlje može biti ozbiljnije ugroženo, posebno kod žena. Ženski reproduktivni organi jesu izuzetno osetljivi na mnoge uticaje koji dolaze spolja i često se na njima manifestuju mnoge promene, koje utiču na zdravlje i opšte stanje organizma žene. Jedan od problema sa kojima se svaka treća žena u Srbiji suočava jesu miomi na materici.\nLek protiv mioma materice nalazi se na dohvat ruke – u prirodi, mi smo najzdravije lekovito bilje iz prirode upakovali za vas u prirodni preparat koji vam može pomoći za lečenje mioma biljem. Nudimo isključivo lečenje mioma prirodnim putem, jer se u prirodi može pronaći lek gotovo za svaku bolest pa i za miome materice.\nlečenje mioma na prirodan način je ono što nas izdvaja od drugih, tačnije privilegija da znamo kako i na koji način lekovito bilje koje nam priroda daje iskoristimo na najbolji mogući način i pomognemo mnogim ženama da umesto mukotrpnih operacija, na lak način i prirodnim putem uz pomoć čaja reše svoj problem i izleče miome na materici.\nDanas sve veći broj žena, koje imaju pomenuti problem, nastoje da pronađu tehnike za lečenje mioma na materici prirodnim putem, kako se usled uzimanja lekova ili neke jače terapije ne bi dogodilo da se jave neke neželjene posledice.\nLečenje mioma na materici biljem jedna je od metoda koja sve više dobija na popularnosti, posebno poslednjih godina, kada se povećala svest o zdravijem životu i pravilnoj ishrani, kao i o konzumiranju prirodnih proizvoda koji mogu da unaprede naše zdravlje.\nLečenje mioma biljnim putem je jednostavan i lak način da bez velike muke rešite vaše zdravstvene probleme sa miomima. Još od davnina, naši preci su koristili lekovito bilje za lečenje raznih bolesti, pa samim tim smo i mi pronašli način za lečenje mioma biljkama i to veoma uspešno.\nJedno od rešenja koje je dalo izuzetno pozitivne rezultate poslednjih godina jeste lečenje mioma na materici čajevima, koji su napravljeni potpuno na prirodnoj osnovi i koji u sebi najčešće sadrže raznovrsno lekovito bilje, koje treba da pomogne u borbi protiv upornih mioma, da nestanu sa materice i da se izleče.\nHerba Medica Natural svim ženama može da ponudi svoj vrhunski proizvod čaj za lečenje mioma na materici Femina, koji je napravljen od 30 probranih lekovitih biljaka, za koje je dokazano da povoljno utiču na miome, ciste i dobroćudne tumore, i to na potpuno prirodan način.\nOvaj prirodni lek za lečenje mioma čajem koristi se tokom tri meseca, u kojima utiče potpuno na rešavanje problema sa miomima na materici, a jedna od njegovih prednosti jeste i da pomaže kod ženskog ili muškog steriliteta. Čaj za lečenje mioma Femina može biti vaš prijatelj u borbi protiv ovih upornih izraslina na materici, vaš saveznik ka boljem zdravlju.\nVaše zdravlje je najbitnije, zato ukoliko se dogodi da vam se pojave miomi na materici lečenje morate započeti što pre, jer o reproduktivnim organima morate voditi posebnu brigu, imajući u vidu njihov veliki značaj za osnivanje vaše porodice i ukupno zdravlje vašeg organizma.\nNudimo vam lečenje mioma čajevima, kao pouzdano, prirodno i pravo rešenje za vaše probleme sa miomima materice.\nLečenje mioma materice čajevima može biti vaš spas, vaša prava odluka da svoj život uzmete u svoje ruke i da za svoj organizam uradite nešto najbolje.


U Velikoj sali Privredne komore Srbije u utorak 15. marta održan je stručni skup na temu „Stanje i unapređenje bezbednosti u zdravstvenim ustanovama“. Organizatori skupa bili su Udruženje za privatno obezbeđenje Privredne komore Srbije i Fakultet bezbednosti Univerziteta u Beogradu, ...\nOdržana još jedna stručna obuka za Procenu rizika u zastiti lica, imovine i poslovanja\nU organizaciji Centra za analizu rizika i upravljenje krizama iz Beograda, uspešno je realizovana stručna obuka za Procenu rizika u zastiti lica, imovine i poslovanja. Obuka se organizuje za fizička lica i predstavnike organizacija u skladu sa Nacionalnim standardom A.L2.003. Društvena bezbednost Procena rizika ...\nUčešće u radu Tehničkog komiteta ISO/TC262 Risk Management\nDr Zoran Keković je, zajedno sa dvojicom eksperata Tehničkog komiteta ISO/TC Security and Resilience iz Austrije i Švedske, 15. februara 2016. godine nominovan i registrovan za učešće u radu Tehničkog komiteta ISO/TC262 Risk Management, u okviru radne grupe 3: Managing ...\nPlenarno zasedanje ISO/TC292 bezbednost – Bali (Indonezija)\nU periodu od 30. novembra do 04. decembra 2015. godine na Baliju je održano 2. Plenarno zasedanje Tehničkog komiteta Međunarodne organizacije za standardizaciju - Bezbednost i otpornost (ISO/TC292 Security and Resilience). Na ovom zasedanju Republiku Srbiju predstavljao je dr Zoran ...\nU organizaciji Centra za analizu rizika i upravljenje krizama iz Beograda, uspešno je realizovana stručna obuka za Procenu rizika u zastiti lica, imovine i poslovanja. Obuka se organizuje za fizička lica i predstavnike organizacija u skladu sa Nacionalnim standardom ...\nCentar za analizu rizika i upravljanje krizama iz Beograda je u saradnji sa Komorom za privatno obezbeđenje Republike Makedonije, organizovao obuku za Procenu rizika u oblasti privatnog obezbeđenja. Obuka je održana 11.i 12.novembra u ispitnom centru Komore za privatno obezbeđenje Republike Makedonije ...


U svega deset minuta prije dvije noći su se na području Prnjavora i u Prijedoru dogodile dvije teške saobraćajne nesreće, u kojem su život izgubili Goran Nikolić (48) iz Dervente i Prijedorčanka Dušanka Babić (76).\nNikolić, vozač “VW jette”, poginuo je oko 17.40 na magistralnom putu Prnjavor – Derventa, u mjestu Vijaka, a u nesreći je, osim njega, učestvovao i Boško Savić (46) iz Osmaka, vozač kamiona MAN.\nNesreća se dogodila u blizini industrijske zone u Prnjavoru, a uviđaj je obavio Igor Cimeša, dežurni tužilac Okružnog javnog tužilaštva Banja Luka, zajedno s policajcima iz Prnjavora.\nTužilac je naredio obdukciju tijela Nikolića, koja će biti obavljena u Zavodu za sudsku medicinu Republike Srpske.\nNaređena je i obdukcija tijela Dušanke Babić, koja je iste večeri, u 17.50, poginula u Kozarskoj ulici u Prijedoru, kada ju je udarila “opel zafira”, kojom je upravljao njen sugrađanin Dragan Duvnjak (55).\n“Nesretna žena je prelazila put i pokupilo ju je vozilo, koje ju je usmrtilo na licu mjesta. Nije joj bilo spasa”, rekao nam je izvor iz prijedorske policije. Iz policije su saopštili da su u proteklih 11 mjeseci u RS evidentirane 8.924 saobraćajne nezgode, u kojima je poginulo 118, a povrijeđena su 3.303 lica, od čega 645 teže.\nPo podacima iz MUP-a RS, u proteklih 11 mjeseci je iz saobraćaja isključeno 15.369 pijanih vozača, a 228 ih je isključeno zbog vožnje pod uticajem droga ili drugih opojnih sredstava ili lijekova.


Užice od danas divlje deponije šalje u prošlost - predsednici MZ najbolji koordinatori na terenu - zapadneinfo.net\nJutros je počelo postavljanje narandžastih kontejnera na 20 lokacija u Užicu u koje će se odlagati kabasti otpad. Ovim i zvanično počinju aktivnosti BWL projekta na terenu. Tim povodom nosioci aktivnosti juče su održali sastanak sa predsednicima gradskih mesnih zajednica, koji će kako je naglašeno biti najbolji saradnici i koordinatori na terenu.\nKako je istakao menadžer projekta Miloš Radojević vo je bila prilika da se predsednicima mesnih zajednica predoči plan realizacije aktivnosti tokom vikenda.\n“Bila je ovo prilika da im pojasnimo i približimo ceo sistem i njihovu ulogu u njemu. Veoma je važno da ljudi iz mesnih zajednica u potpunosti budu uključeni u sve aktivnosti projekta, jer upravo oni su predstavnici većeg broja stanovnika i kao takvi moraju biti izvor informacija. U tom smislu mogu razrešiti sve nedoumice sugrađana, ali sa druge strane i nama predočiti kakva je situacija na terenu. Očekujemo da četiri dana tokom meseca ti ljudi budu naši koordinatori na terenu kako bi sistem delovao što brže i efikasnije i kako bi ga kao takvog prihvatili i zadržali na opšte zadovoljstvo”.\nSvetlana Savić predsednica MZ Carina smatra da će ovaj projekat doneti veliku korist svima\n“Problem odlaganja kabastog orpada postoji u celom gradu pa tako i u MZ Carina. Odložen stari nameštaj i mnogo toga još nekada i danima stoji pored kontejnera, a to je slika koju ne želi niko od nas. Rado ćemo se uključiti u njegovu realizaciju, jer imamo želju da sve izgleda mnogo lepše i čisitije”.\nSa njom se slaže i Titomir Savić\n“U gradu uopšteno imamo problem sa kabastim otpadom jer građani ga odlažu na lokacije koje za to nisu predviđene i zato smatram da je ovaj projekat veoma dobar, a sugrađane pozivam da se uključe i kabasti otpad odlažu u narandžaste kontejenere svakog poslednjeg vikenda u mesecu”.\nProjekat “Uspostavljanje sistema za održivo upravljanje kabastim otpadom, na teritoriji gradova Užice i Tuzla”, koji kofinansira Evropska unija, realizuje se u okviru finansijskog instrumenta pretpristupne pomoći, kroz Program prekogranične saradnje Srbija – Bosna i Hercegovina 2014-2020. Nosilac projekta je Regionalni centar za upravljanje otpadom Duboko, dok su partneri JKP Komunalac i Udruženje Centar za ekologiju i energiju iz Tuzle.\nStari nameštaj, žičana jezgra/dušeci, pokućstvo, bela tehnika, tepisi zamenjena stolarija, tehnička oprema, auto gume i auto-plastika, gabaritna ambalaža i sve drugo što nije komunalni otpad, a glomazno je svrstava se u kabasti otpad i može se odlagati u narandžaste kontejnere. Informacije o terminima odvoza i lokacijama za odlaganje kabastog otpada mogu se dobiti na besplatnom broju JKP “Bioktoš”: 0800-031-030, dok se informacije o dopremi i načinu odlaganja otpada u Reciklažno dvorište, mogu dobiti na besplatnom broju JKP “Duboko”: 0800-031-032\nOvaj medijski sadržaj je u okviru projekta koji je sufinansiran sredstvima iz budžeta Grada Užica.\nStavovi izneti u podržanom medijaskom projektu nužno ne izražavaju stavove stavove Grada Užica.\nPrevious Velika pomoć opštine Lučani za izgradnju crkava\nNext Mionica: Boban Janković treći put izabran za predsednika opštine


ŽAN KRISTOF BUISON: Srbija nije izazvala Prvi svetski rat\nŽAN KRISTOF BUISON: Srbija nije izazvala Prvi svetski rat\nŽan Kristof Buison, urednik „Figaroa“ i autor knjige „Ubijeni u atentatu“, koja se bavi političkim ubistvima koja su promenila tok istorije, ocenio je da je Nemačka 1914. godine otpočevši Prvi svetski rat htela da kazni Srbiju, baš kao što francuski predsednik Fransoa Oland želi danas da kazni Siriju.\nBuison je konstatovao da Francuzi stvari prihvataju onako kako su im „servirane“, a da u anglosaksonskim zemljama, posebno u Nemačkoj, postoji čitava istoriografska škola koja pokušava da svu odgovornost za Prvi svetski rat „baci na Srbe“.\n„Francuzi danas ne ulaze u analizu motiva Olanda, koji uporno zagovara napad na Siriju, kao što zdravo za gotovo prihvataju `istine` o Prvom svetskom ratu na način na koji im plasira zvanična istorija, a u kojim su Gavrilo Princip i „Mlada Bosna“ okvalifikovani kao ostrašćeni srpski nacionalisti, koji su hteli veliku Srbiju“, rekao je Buison.\nOn je naglasio da su ga upravo pogrešne interpretacije događaja iz 20. veka motivisale da napiše knjigu koja će francuskim čitaocima pokazati da nije baš sve tako kako je napisano u udžbenicima istorije i da ih, pišući o događajima iz 1914. godine, natera da se zapitaju šta se desilo 1992. i da li su Srbi bili agresori, kakvim su predstavljeni.\n„Motivacija Gavrila Principa i „Mlade Bosne“ bila je vezana koliko za patriotizam i nacionalizam, toliko i za revolucionarni romantizam tog vremena. Oni su smatrali da se treba osloboditi austrougarske kolonijalne okupacije, kako bi omogućili svim Srbima, Jevrejima, Hrvatima i muslimanima da žive zajedno“, naglasio je francuski književnik.\nOn je ukazao da sve diplomatske bilješke iz tog vremena govore da se rat mogao izbeći i da je Srbija prihvatila gotovo sve uslove, osim onih vezanih za suverenitet, ali da su Nemci, a ne Austrijanci, želeli da iskoriste sarajevski atentat, koji su godinama priželjkivali, pošto su bili na vrhuncu vojne moći.\nKomentarišući izjavu nekadašnjeg ministra spoljnih poslova Srbije i srpskog književnika Vuka Draškovića da je „Princip skupo koštao državu“, Buison je naglasio da je gledano sa aspekta velikih žrtava to možda i tako, ali da je Princip omogućio Srbiji da postane nezavisna, autonomna država, koja okuplja 95 odsto Srba.\n„I u Francuskoj se nakon Prvog svetskog rata postavljalo pitanje da li je vredilo ući u rat u kojoj je izgubila 1.400.000 naše dece. Ali, to pitanje može se postaviti u vezi sa mnogim nacionalnim herojima u evropskoj i svetskoj istoriji“, zaključio je Buison.


Protest radnika Fijata: Blokiraćemo Kragujevac, a ako treba i Beograd - Boom93\nProtest radnika Fijata: Blokiraćemo Kragujevac, a ako treba i Beograd\nFijatovi radnici blokirali su glavni ulaz u fabriku i zahtevaju od države, kao trećinskog vlasnika da ih zaštiti od najavljenog otpuštanja. Ukoliko država ne pronađe rešenje, najavljuju blokadu gradskih saobraćajnica i auto-puta.\nNa protestu ispred fabričkog ulaza „Šest topola“ okupilo se više stotina radnika, a podršku su im dale i kolege i sestrinske firme „Fijat plastik“, koji su u generalnom štrajku od februara prošle godine piše N1.\nPodsetimo, samo dve nedelje nakon što su predsednik Srbije i kompanija Stelantis najavili da će se u Srbiji proizovditi novi električni automobil, radnici kragujevačke fabrike dobili su ponudu da biraju između rada u inostranstvu i otkaza uz simboličnu otpremininu.\nIz uprave kragujevačke fabrike poručili su da je takva ponuda u skladu sa usavršavanjem radnika i konstatnim poboljšanjem učinka kompanije Stelantis.\nRadnici koji su se okupili ispred fabrike poručuju da su stavljeni pred svršen čin i od države, kao manjinskog vlasnika fabrike, traže da im ponudi socijalni program do početka proizvodnje novog modela.\n„Mi smo ovde da radimo, ako je nov model potpisan, mi želimo program do novog modela, ako je to minimalac, onda minimalac“, rekao nam je jedan od radnika i dodao da će, ako do ponedeljka, ne dobiju odgovor vlasti blokirati ceo Kragujevac, a spremni su da idu i „do Beograda ako treba“.\nOkupljeni radnici istakli su i da nisu dobili nikakvu formalnu ponudu, samo papir sa visinom plate i bonusa za rad u inostranstvu.\nDodali su i da se ne zna iznos otpremnine koji bi dobili oni koji se ne opredele za odlazak van zemlje, ali da se nezvanično može čuti da taj iznos ne bi bio veći od 4.000 evra za 12 godina staža, koliko već radi Fijatova fabrika u Šumadiji.\nJedan od radnika je dodao da je danas isto kao „1942. kad su Kragujevčani išli na prinudni rad u inostranstvo“, dok se njegov kolega požalio da je više radnika provelo noć u Hitnoj pomoći.\n„Mladi ljudi su uzeli kredite, imaju decu, to je godinama trebalo da se objašnjava narodu ako će da dođe do ove situacije“, poručio je on.\nKako N1 nezvanično saznaje, u Beogradu je u toku sastanak ministarke rada Darije Kisić i predstavnika sindikata Fijata, ali nije bilo moguće dobiti zvaničnu potvrdu, niti saznati ko sve tačno prisustvuje sastanku.\nOznakefiat protest Srbija\nMozete da blokirate I Berlin, Pariz, London pa cak I severni tok 2, sve van je dzaba. Verujte mi.\nMihajlović: Država stoji uz EPS, prioritet pripreme za zimu\nSaradnja škola iz Požarevca i Subotice: Razmena iskustava i učenika


Kako su u ime svih nas opuhali i još uvijek kradu KTK Visoko | Visoko.co.ba\nNaslovnica Lokalne Teme Kako su u ime...\nKako su u ime svih nas opuhali i još uvijek kradu KTK Visoko\nNevjerovatno je izgledala i zvučala procjena Komisije za parcelu u vlasništvu KTK Visoko 871/1 redni broj 5 “Nekategorisani put” 1633 m2. Ni manje ni više tu parcelu je famozna Komisija procijenila 7KM po metru kvadratnom. Ili pretvoreno i konvertibilne marke 11.432.\nU stvarnosti i u komunikaciji sa normalnim ljudima radi se o glavnom i odlično uređenom širokom asfaltnom putu koji direktno ulazi u Slobodnu zonu Topuzovo polje.\nTo je put koji je javno dobro i kojim dnevno prođe stotine kamiona koji ulaze i izlaze iz Slobodne zone, a uglavnom voze za grupaciju Prevent ali i drugih poslovnih subjekata. Istim putem prolazi i cca.2.000 uposlenika.\nKTK Visoko je svojevremeno u pripremu za asfaltiranje ovog zahtjevnog puta uložio iznos od preko 100.000KM. Tržišna vrijednost zemljišta po procjenama vještaka u Slobodnoj zoni je 60.000KM, a ovdje se radi o 1,6 dunuma i to asfaltiranog i odlično urađenog puta.\nKao i u prošloj priči o Otkupnoj stanici koja je procijenjena na 33.000KM, prodata za 60.000KM, a stvarna vrijednost joj je 310.000KM, i u ovom slučaju Komisija prema tvrdnjama menadžmenta KTK Visoko uopšte nije izašla na teren da vidi o kakvom se putu radi, već je iz z.k izvatka u kojem stoji “Nekategorisani put” (kakav je bio prije 30 godina) na bazi te kvalifikacije, bez realnog uvida u stanje napravila nevjerovatnu i bezobraznu procjenu.\nDirektor KTK Visoko je upozorio na ročištu sudincu Vesnu Latinović da se radi o traljavoj procjeni bez uvida u stvarno stanje, da se radi o javnom dobru koje konzumira desetak poslovnih subjekata i par hiljada uposlenika. Na osnovu te izjave ročište je privremeno odgođeno vezano za ovu česticu dok Sud ne sagleda stanje u koje ga je dovela Komisija.\nKao što je to i dotadašnja praksa pokazivala, a imajući u vidu nerealnu vrijednost nekretnine, ročištu su prisustvovali i lokalni tajkuni koji su očekivali da jeftino dođu do vlasništva na fundamentalno važnoj nekretnini za Visoko.\nKTK Visoko je pravovremeno poslao žalbu Kantonalnom sudu u Zenici.\nUskoro objavljujemo i priču o KTK zemljištu u Očazima pored glavne regionalne ceste koje je procijenjeno za smiješnu cifru od 10.000KM po dunumu dok je tržišna vrijednost pet puta veća.\nČlanak prijeAnaliza: Rezultat OO SBB Visoko na Lokalnim izborima prije četiri godine\nSljedeći članakKolumbovim stopama: Avanturisti žele dokazati pravu rutu